open-index/open-wikipedia-markdown huggingface dataset:
കാലിബ്രെ (സോഫ്‌റ്റ്‌വെയർ)

ഒരു ഓപ്പൺ സോഴ്സ്   ഇ-ബുക്ക് മാനേജ്മെന്റ്   സോഫ്ട്വെയർ പാക്കേജാണ് **കാലിബ്രെ (Calibre)** (stylised **calibre**). നിലവിലുള്ള ഇ-ബുക്കുകൾ ക്രോഡീകരിച്ച്  വെർച്വൽ ലൈബ്രറികളാക്കുവാനും, ഇ-ബുക്കുകൾ പ്രദർശിപ്പിക്കുവാനും, എഡിറ്റുചെയ്യുവാനും,  ഇ-റീഡറുകളുമായി ഇ-ബുക്കുകൾ സമന്വയിപ്പിക്കുന്നതിനും കാലിബ്രെ സഹായിക്കുന്നു . കാലിബ്രെയിൽ ഉപയോക്താവിൻറെ സമ്പർക്കമുഖം (ഇന്റർഫേസ്) കഴിയുന്നത്ര ലളിതമായാണ് രൂപകൽപ്പന ചെയ്തിട്ടുള്ളത്.  എഡിറ്റിംഗ് ബുക്കുകൾക്ക് EPUB, AZW3 എന്നീ ഫോർമാറ്റുകളിൽ പിന്തുണയുണ്ട്. അവ തിരുത്തപ്പെടേണ്ടതുണ്ടെങ്കിൽ. MOBI പോലുള്ള മറ്റ് ഫോർമാറ്റുകളിലുള്ള പുസ്തകങ്ങൾ ആദ്യം ആ ഫോർമാറ്റുകളിലേക്ക് പരിവർത്തനം ചെയ്യണം

## ചരിത്രം
2006 ഒക്ടോബർ 31 ന് സോണി പി.ആർ.എസ് -500 ഇ-റീഡർ അവതരിപ്പിച്ചപ്പോൾ, ലിനക്സിലെ പിആർഎസ് -500 ഫോർമാറ്റുകൾ ഉപയോഗപ്പെടുത്താൻ പ്രധാനമായും ലക്ഷ്യമിട്ടുകൊണ്ട് കോവിഡ് ഗോയൽ libprs500 വികസിപ്പിക്കാൻ തുടങ്ങി. MobileRead ഫോറങ്ങളിൽ നിന്നുമുള്ള പിന്തുണയോടെ ഗോയൽ-റിവേഴ്സ് എഞ്ചിനീയേർഡ് പ്രൊപ്രൈറ്ററി ബ്രോഡ് ബാൻഡ് eBook (BBeB) ഫയൽ ഫോർമാറ്റിലുണ്ടാക്കി. 2008-ൽ, ഒരു ഗ്രാഫിക്കൽ യൂസർ ഇന്റർഫേസ് വികസിപ്പിച്ചെടുത്ത പ്രോഗ്രാമിന് ചെറിയക്ഷരങ്ങളിലായി "കാലിബ്രെ " എന്ന് നാമകരണം ചെയ്തു. 
## അവലംബം

## കൂടുതൽ വായനയ്ക്ക്

* 

## പുറത്തേക്കുള്ള കണ്ണികൾ

* 
* Official website

വർഗ്ഗം:ഇ ബുക്കുകൾ
കാലിഗ്രാഫിക് ഗാലിയൺ

പതിനെട്ടാം നൂറ്റാണ്ടിന്റെ മദ്ധ്യകാലം വരെയുള്ള ഇസ്ലാമിക കാലിഗ്രാഫി പ്രതികളുടെ ഒരു മാതൃകയാണ് **കാലിഗ്രാഫിക് ഗാലിയൺ**. ഓട്ടൊമൻ സാമ്രാജ്യത്തിലെ നാവിക സേനയിലെ ഒരിനം വലിയ പടക്കപ്പൽ ആയ ഗാലിയണിനെ ഓട്ടൊമൻ കാലിഗ്രാഫർ ചിത്രീകരിക്കുന്നു. ബൈബിളിലും ഖുർആനിലും വിവരിച്ചിരിക്കുന്ന അബ്രഹാമിൻറെ ദൈവം സംരക്ഷിച്ച വിശ്വാസികളുടെ പേരുകൾ കപ്പലിൻറെ സംരക്ഷണത്തിന് ഒരു അനുഗ്രഹം ലഭിക്കാനും വേണ്ടി കപ്പലിൽ ആലേഖനം ചെയ്തിരിക്കുന്നു. ഈ കലാസൃഷ്ടി മെട്രോപൊളിറ്റൻ ആർട്ട് മ്യൂസിയത്തിൽ സംരക്ഷിച്ചിരിക്കുന്നു.

## വിവരണം
### പശ്ചാത്തലം

**പ്രധാന ലേഖനം: ഇസ്ലാമിക കൈയെഴുത്ത്**

ഇസ്ലാമിക് ലോകത്ത് കാലിഗ്രാഫിക്ക് ഒരു നീണ്ട ചരിത്രമുണ്ടായിരുന്നു.കലാസൃഷ്ടികൾ സാധാരണയായി  ലിഖിതരൂപത്തിൽ എഴുതി സൂക്ഷിച്ചിരുന്നെങ്കിലും, ചില പ്രത്യേക കലകൾ പൂർണ്ണമായും കാലിഗ്രാഫി ഉപയോഗിച്ചാണ് നിർമ്മിച്ചിരിക്കുന്നത്. ഇവയെ "കാലിഗ്രാമുകൾ" എന്നറിയപ്പെടുന്നു.കാലിഗ്രാഫി ചിത്രങ്ങളിലൂടെ നിരവധി വിഷയങ്ങൾ ചിത്രീകരിച്ചിട്ടുണ്ട്. അത്തരം ഒരു വിഷയത്തിൽ പ്രത്യേകിച്ച് ഓട്ടൊമൻ സാമ്രാജ്യത്തിലെ ജനപ്രിയമായ കപ്പലുകൾ ഉൾപ്പെട്ടിരുന്നു, സുഫിസത്തിന്റെ ചില പ്രവർത്തകർ ഈ കലാരൂപങ്ങൾക്ക് ഗൂഢമായ പ്രാധാന്യം നൽകി. അത് ആചാരാനുഷ്ഠാനത്തിനുള്ളിൽ പ്രദർശിപ്പിച്ചിരുന്നു.സമാനമായ ഒരു കലാരൂപം-ചിത്രങ്ങൾകൊണ്ട് അലങ്കരിച്ച എഴുത്ത് പേർഷ്യയിലും പ്രചരിച്ചിരുന്നു.

## കാലിഗ്രാഫിക് ഗാലിയൺ
മെറ്റ് ഗാലിയോൺ മഷിയും സ്വർണ്ണവും ഉപയോഗിച്ച് കടലാസിൽ ചിത്രീകരിക്കുന്നു. കപ്പൽ യാത്രയുടെ കാലഘട്ടത്തിൽ സ്പാനിഷ്, പോർട്ടുഗീസ് സാമ്രാജ്യങ്ങൾ പ്രധാനമായും ഉപയോഗിച്ചിരുന്ന പ്രസിദ്ധമായ വലിയ യുദ്ധക്കപ്പൽ കപ്പൽ ഗാലിയോൺ ആയി കാലിഗ്രാമിലൂടെ ചിത്രീകരിക്കുന്നു. ഓട്ടോമാൻ നാവികസേനയുടെ കാരണത്താൽ മെഡിറ്ററേനിയനിലെ വലിയ സ്പാനിഷ് കപ്പലുകൾ പതിവായി ഏറ്റുമുട്ടിയിട്ടുണ്ട്. സാമ്രാജ്യത്വ നാവികസേന സ്പാനിഷ് ഭീഷണിയെ നേരിടാൻ ധാരാളം ഗാലിയോണുകൾ നിർമ്മിച്ചു. ഓട്ടൊമൻ നാവികസേനയിലെ പുതിയ കപ്പലുകൾക്ക് വിശേഷാധികാരം നൽകുന്നതിനായി മെറ്റ് കാലിഗ്രാം സൃഷ്ടിക്കപ്പെട്ടിരിക്കാം. 17-ാം നൂറ്റാണ്ടിലെ ഒരു പായ്ക്കപ്പലിനെ ചിത്രീകരിക്കുന്ന സമാനമായ കാലിഗ്രാമിന്റെ ഉദാഹരണം ഇസ്താംബുളിലെ ടോപ്കാപി പാലസ് മ്യൂസിയത്തിന്റെ ശേഖരത്തിൽ കാണപ്പെടുന്നു.

കാലിഗ്രാം സ്രഷ്ടാവ് ഏഴു വിശ്വാസികളായ കഥാപാത്രങ്ങളുടെ കഥയെ പ്രതിനിധീകരിക്കുന്നു (അറബി ഭാഷയിൽ അഷാബ് അൽ കഹ്ഫ്), ഏഴ് പുരുഷന്മാരുടെ സംഘം ഗാലിയോണിൽ നിന്ന് ദൈവത്തെ വിളിച്ചുകൊണ്ട് ഒരു ഗുഹയിൽ അഭയം പ്രാപിച്ചു. ഏഴ് വിശ്വാസികളെ ദൈവം സംരക്ഷിച്ചതുപോലെ, കപ്പലുകളെയും അപകടത്തിൽ നിന്നും രക്ഷിക്കാൻ ഉദ്ദേശിച്ചാണ് അത്തരത്തിലുള്ള ഒരു ലിഖിതം സൃഷ്ടിച്ചതെന്ന് കരുതുന്നു.കൂടാതെ, ഒട്ടോമൻ നാവികസേന ഏഴ് വിശ്വാസികൾക്ക് സമർപ്പിക്കപ്പെട്ടു കൊണ്ട് അവരുടെ പേരുകൾ ഗാലിയോൺ കപ്പലിൻറെ പുറത്തും മേൽത്തട്ടിലും രേഖപ്പെടുത്തിയിരിക്കുന്നത് കാണാൻ കഴിയുന്നു.

## അവലംബം

വർഗ്ഗം:കലയിൽ കപ്പൽ
വർഗ്ഗം:തുർക്കിഷ് ആർട്ട്
വർഗ്ഗം:മെട്രോപോളിറ്റൻ കലാ മ്യൂസിയം ശേഖരം
സെബുക്കു (ബോർണിയോ)

**സെബുക്കു**, 275 ചതുരശ്ര കിലോമീറ്റർ (106 ചതുരശ്ര മൈൽ) വിസ്തീർണ്ണമുള്ളതും ബോർണിയോയുടെ തെക്കുകിഴക്കൻ ഭാഗത്ത്, ഭരണപരമായി തെക്കൻ കലിമന്താന്റെ ഭാഗവുമായ ഇന്തോനേഷ്യൻ ദ്വീപാണ്. ഓരോ വർഷവും ഏകദേശം 3 ദശലക്ഷം ടൺ കൽക്കരി ഉത്പാദിപ്പിക്കുന്ന സ്ട്രൈറ്റ്സ് ഏഷ്യ റിസോഴ്സസ് നടത്തുന്ന ഒരു വലിയ കൽക്കരി ഖനി സ്ഥിതിചെയ്യുന്ന സ്ഥലമാണിത്.  

ബോർണിയോക്ക് തെക്കുകിഴക്കായി ലൗട്ട് ദ്വീപിൽനിന്ന് ഏകദേശം 5 കിലോമീറ്റർ (3.1 മൈൽ) ദൂരെയായിട്ടാണ് സെബുക്കു സ്ഥിതിചെയ്യുന്നത്. വടക്കു മുതൽ തെക്കു വരെ ഏതാണ്ട് 35 കിലോമീറ്ററും (22 മൈൽ), ഏറ്റവും വീതിയേറിയ ഭാഗത്തുനിന്ന് കിഴക്കു മുതൽ പടിഞ്ഞാറ് വരെ 10 കിലോമീറ്ററുമുള്ള (6.2 മൈൽ) ഈ ദ്വീപിന്റെ ആകെ വിസ്തീർണ്ണം 275 ചതുരശ്ര കിലോമീറ്റർ (106 ചതുരശ്ര മൈൽ) ആണ്. ഭരണപരമായി ഇത് ഇന്തോനേഷ്യയിലെ തെക്കൻ കലിമന്താന്റെ ഭാഗമാണ്.  കനിബങ്കാൻ ഫാൾട്ടിലാണ് ഇതു സ്ഥിതിചെയ്യുന്നത്.  

## അവലംബം

വർഗ്ഗം:ഇന്തോനേഷ്യയിലെ ഖനികൾ
വർഗ്ഗം:കൽക്കരിഖനികൾ
ഈസ്റ്റ് ഇന്ത്യാമാൻ

17 മുതൽ 19 വരെയുള്ള നൂറ്റാണ്ടുകളിൽ പ്രധാന യൂറോപ്യൻ വ്യാപാര ശക്തികളിലെ ഏതെങ്കിലും ഈസ്റ്റ് ഇന്ത്യാ കമ്പനികളുടെ ലൈസൻസിന്റെയോ അധികാര പത്രങ്ങളുടേയോ കീഴിൽ പ്രവർത്തനം നടത്തിയിരുന്ന യാനങ്ങളെ പൊതുവായി വിളിച്ചിരുന്ന പേരായിരുന്നു **ഈസ്റ്റ് ഇന്ത്യാമാൻ**. അതിനാൽ ഈ സംജ്ഞ ഡാനിഷ്, ഡച്ച്, ഇംഗ്ലീഷ്, ഫ്രഞ്ച്, പോർച്ചുഗീസ് അല്ലെങ്കിൽ സ്വീഡിഷ് ഈസ്റ്റ് ഇന്ത്യാക്കമ്പനികളുടെ യാനങ്ങളെക്കുറിക്കുവാനാണ് ഉപയോഗിച്ചിരുന്നത്. ബ്രിട്ടീഷ് ഈസ്റ്റ് ഇന്ത്യാ കമ്പനി ചാർട്ടർ ചെയ്തിരുന്ന ചില ഈസ്റ്റ് ഇന്ത്യാമാൻ യാനങ്ങൾ "ടീ ക്ളിപ്പേഴ്സ്" എന്നറിയപ്പെട്ടു.

## അവലംബം

വർഗ്ഗം:കപ്പലുകൾ
വർഗ്ഗം:സമുദ്രയാന ചരിത്രം
സായുധ സേന പതാക ദിനം

ലഘുചിത്രം|Armed forces flag day badge
ഇന്ത്യൻ രാഷ്ട്രത്തിനുവേണ്ടി ജീവൻ ത്യജിച്ച ധീര രക്തസാക്ഷികളോടുള്ള ആദരവ് അർപ്പിക്കുന്നതിനായാണ് **സായുധ സേന പതാക ദിനം** അഥവാ **ഇന്ത്യൻ പതാക ദിനം** ആചരിക്കുന്നത്. 1949 മുതൽ എല്ലാ വർഷവും ഡിസംബർ ഏഴിനാണ് പതാക ദിനം ആചരിക്കുന്നത്. ഇന്ത്യൻ സേനയുടെ, വിമുക്ത ഭടൻമാർ, സൈനികരുടെ വിധവകൾ തുടങ്ങിയവരുടെ ക്ഷേമത്തിനായി ഇന്നേ ദിവസം ധനശേഖരണവും നടത്തുന്നു.

## ചരിത്രം
ഇന്ത്യ സ്വാതന്ത്ര്യം നേടിയ ഉടനെ, പ്രതിരോധ സേനയുടെ ക്ഷേമത്തിനുവേണ്ടി സാമ്പത്തിക സംവരണം ആവശ്യമായി വന്നിരുന്നു. 1949 ഓഗസ്റ്റ് 28 ന് പ്രതിരോധ മന്ത്രിസഭയുടെ കീഴിൽ ഒരു കമ്മിറ്റി രൂപീകരിച്ചുകൊണ്ട് ഒരോ വർഷവും ഡിസംബർ 7 ന് പതാക ദിനമായി ആചരിക്കാൻ തീരുമാനിച്ചു. ഒരു പതാക ദിനം ആചരിക്കുന്നതിനു പിന്നിലുള്ള ആശയം പൊതുജനങ്ങൾക്ക് ചെറിയ പതാകയുടെ മാതൃകകൾ വിതരണം ചെയ്യുകയും അതിലൂടെ നടത്തുന്ന പ്രവർത്തനങ്ങളിലൂടെ സംഭാവനകൾ ശേഖരിക്കുക എന്നതുമായിരുന്നു. രാജ്യത്തിനു വേണ്ടി പോരാടുന്ന സായുധ സേനയിലെ കുടുംബാംഗങ്ങളെയും ആശ്രിതരെയും സംരക്ഷിക്കാനുള്ള ഇന്ത്യയുടെ സാധാരണ ജനങ്ങളുടെ ഒരു ഉത്തരവാദിത്തമായാണ് അത് പരിഗണിക്കപ്പെടുന്നത്.

അന്നത്തെ ഇന്ത്യൻ പ്രധാനമന്ത്രിയായിരുന്ന ജവഹർലാൽ നെഹ്രു 1954 ഡിസംബർ 7 ന് ഇങ്ങനെ പറഞ്ഞു:

:: *A few weeks ago, I visited Indo-China and saw our officers and men attached to the International Commission there. It gave me a thrill to see their smart bearing and the good work they were doing in that distant land. What pleased me still more was their general popularity with the people there. By their efficiency as well as their friendliness, they enhanced the reputation of India. Among them were people from all parts of India. They observed no provincial or other differences amongst themselves. I am sure my countrymen will be pleased to learn of them and would like to indicate their appreciation of these young men who serve our country both here and elsewhere so well. A way to indicate that appreciation is to contribute to the Flag Day Fund.*

## പ്രാധാന്യവും ഉദ്ദേശ്യവും
പ്രധാനമായും മൂന്ന് അടിസ്ഥാന ആവശ്യങ്ങൾക്കായി പതാക ദിനം ആചരിക്കുന്നത്.

* യുദ്ധത്തിൽ മരിച്ചവരുടെ പുനരധിവാസം.
* ഇന്ത്യൻ സേനയുടെയും അവരുടെ കുടുംബങ്ങളുടെയും ക്ഷേമം.
* വിമുക്ത ഭടന്മാരുടെയും അവരുടെ കുടുംബങ്ങളുടെയും പുനരധിവാസവും ക്ഷേമവും.

പതാകകൾ വിതരണം ചെയ്തുകൊണ്ട് സായുധ സേനാ പതാക ദിനാചരണത്തിന്റെ അനുസ്മരണവും ഫണ്ടുകളുടെ ശേഖരണവും നടത്തുന്നു.

പതാക ദിനത്തിൽ ഇന്ത്യൻ സേനയുടെ മൂന്നു വിഭാഗങ്ങളായ  ഇന്ത്യൻ കരസേന, ഇന്ത്യൻ വ്യോമസേന, ഇന്ത്യൻ നാവികസേന സംയുക്തമായി ദേശീയ സുരക്ഷ ഉറപ്പുവരുത്തുന്നതിനായുള്ള വിവിധ പരിപാടികൾ, നാടകങ്ങൾ, മറ്റ് വിനോദ പരിപാടികൾ എന്നിവ സംഘടിപ്പിക്കുന്നു. രാജ്യത്ത് ഉടനീളം മൂന്നു സേവനങ്ങളെ പ്രതിനിധീകരിക്കുന്ന ചുവന്ന, ആഴത്തിലുള്ള നീല, ഇളം നീല നിറങ്ങളിലുള്ള ചെറിയ പതാകകളും, കാർ പതാകകളും കൊടുത്ത് തിരികെ സംഭാവനകൾ സ്വീകരിക്കുന്നു.

## പതാക ദിനം ഫണ്ട്
1949 ൽ പ്രതിരോധ മന്ത്രിയുടെ സമിതിയാണ് ആദ്യത്തെ പതാക ദിന ഫണ്ട് സജ്ജമാക്കിയത്. 1993 ൽ പ്രതിരോധ മന്ത്രാലയം ബന്ധപ്പെട്ട ഒരു ക്ഷേമ ഫണ്ടുകൾ ഒരു **സായുധ സേന പതാക ദിനം ഫണ്ടിലേയ്ക്ക്** കൂട്ടിച്ചേർത്തു. ആ ഫണ്ടുകളിൽ,

* യുദ്ധത്തിനുവേണ്ടിയുള്ള പ്രത്യേക ധനസഹായം, യുദ്ധബാധിതർ, മുൻ ഉദ്യോഗസ്ഥർ / സേവനം ചെയ്യുന്ന വ്യക്തികൾ
* പതാക ദിനം ഫണ്ട്
* സെന്റ് ഡണെൻസ് (ഇന്ത്യ) - കേന്ദ്രീയ സൈനിക് ബോർഡ് ഫണ്ട്
* ഇന്ത്യൻ ഗൂർഖ വിമുക്ത ഭടന്മാരുടെയും ക്ഷേമ ഫണ്ട്.

## കുറിപ്പുകൾ

വർഗ്ഗം:ഇന്ത്യയിലെ വിശേഷദിനങ്ങൾ
വർഗ്ഗം:ഇന്ത്യൻ സേന
വർഗ്ഗം:Pages with unreviewed translations
ബസാൾട്

ഒരു ആഗ്നേയശിലയാണ് **ബസാൾട്ട്**
**Basalt** (, ) . അതായത് മാഗ്മ തണുത്തുണ്ടാകുന്ന ശില. ഭൂമിയുടെ ബാഹ്യഭാഗത്ത് ഈ ശില രൂപം കൊള്ളുന്നതിനാൽ ബാഹ്യജാത ആഗ്നേയശിലയിൽ ഇത് ഉൾപ്പെടും. ഇന്ത്യയിൽ ഡെക്കാൺ പീഠഭൂമിയിൽ ഇത് കാണപ്പെടുന്നു. ഈ ശില പൊടിഞ്ഞാണ് കറുത്ത പരുത്തി മണ്ണ് രൂപം കൊള്ളുന്നത്.

## അവലംബം

വർഗ്ഗം:ഭൂഗർഭശാസ്ത്രം
ലാമ്പ് (സോഫ്റ്റ്‌വെയർ പ്ലാറ്റ്ഫോം)

ലഘുചിത്രം|400x400ബിന്ദു|LAMP നിർമ്മാണ ബ്ലോക്കുകളുടെയും മൊത്തത്തിലുള്ള തലം
ഒരു ഓപ്പൺ സോഴ്സ് വെബ് ഡെവലപ്മെന്റ് പ്ലാറ്റ്ഫോമാണ്  **ലാമ്പ്** (**LAMP). **ലാമ്പ്  എന്ന പരിപൂർണ്ണ നിർമ്മാണമാതൃകയിൽ ഓപ്പറേറ്റിംഗ് സിസ്റ്റമായി  ലിനക്സ് , വെബ് സെർവറായി അപ്പാച്ചെ, റിലേഷണൽ ഡേറ്റാബേസ് മാനേജ്മെന്റ് സിസ്റ്റമായി മൈഎസ്ക്യുഎൽ, ബ്ജക്റ്റ് ഓറിയെന്റഡ് സ്ക്രിപ്റ്റിംഗ് ഭാഷയായി പി.എച്ച്.പി. എന്നിവയാണ് ഉപയോഗിക്കുന്നത്.  
ചിലപ്പോൾ പി.എച്ച്.പി ക്ക് പകരം പേൾ അല്ലെങ്കിൽ പൈത്തൺ ഉപയോഗിക്കാറുണ്ട്. ഈ നാല് (ലിനക്സ്, അപ്പാച്ചെ വെബ് സർവർ, മൈഎസ്ക്യുഎൽ, പി.എച്ച്.പി.)  ഓപ്പൺ സോഴ്സ് ഘടകങ്ങളുടെ പേരുകളുടെ ചുരുക്കരൂപമായിട്ടാണ് ഇത് ഈ പേരിൽ അറിയപ്പെടുന്നത്. 

## അവലംബം

## പുറത്തേക്കുള്ള കണ്ണികൾ

* Install a LAMP server on Ubuntu Linux
* Install a LAMP server on Debian GNU/Linux
* Install a LAMP server on SUSE Linux
* Install a LAMP server on Amazon AWS
* Install a LAMP server on CentOS 5.x. 
വർഗ്ഗം:ലിനക്സ്
വർഗ്ഗം:പി.എച്ച്.പി.
വർഗ്ഗം:വെബ് സോഫ്റ്റ്വെയറുകൾ
കിസാർ

**കിസാർ** (യോട്ടോവാവ എന്നും അറിയപ്പെടുന്നു) ഇന്തോനേഷ്യയിലെ തെക്കുപടിഞ്ഞാറൻ മൊളുക്കാസ് ദ്വീപുകളിലുള്ള ഒരു ചെറിയ ദ്വീപാണ്.

## വിവരണം
സജീവ ടെക്ടോണിക്സ് പ്രദേശത്ത് തിമോർ ദ്വീപിന്റെ വടക്കുകിഴക്കായി ഇതു സ്ഥിതിചെയ്യുന്നു. ഒയ്റാറ്റ ഭാഷയും (ഫറ്റാലുക്കു ഭാഷയുമായി അടുത്തു ബന്ധമുള്ളത്) കിസാർ (ഫറ്റാലുക്കു ഭാഷയുമായി ബന്ധമില്ലാത്തത്) എന്ന വ്യാപാര ഭാഷയുമാണ് ഇവിടെ സംസാരിക്കപ്പെടുന്നത് (പ്രാദേശികമായി ഇത് യോട്ടോവാവ അല്ലെങ്കിൽ മെഹെർ എന്നറിയപ്പെടുന്നു)

## അവലംബം

വർഗ്ഗം:മലുകു ദ്വീപുകൾ
ആഫ്രിക്കക്കുവേണ്ടിയുള്ള മത്സരം

പുതിയ സാമ്രാജ്യത്വത്തിന്റെ കാലത്ത് 1881 മുതൽ 1914 വരെ ആഫ്രിക്കൻ ഭൂഭാഗങ്ങൾ കൈവശപ്പെടുത്താനും വിഭജിക്കാനും കോളനിവത്കരിക്കാനും വേണ്ടി യൂറോപ്യൻ ശക്തികൾ തമ്മിൽ നടന്ന മത്സരമാണ് **ആഫ്രിക്കക്കുവേണ്ടിയുള്ള മത്സരം** എന്ന് ചരിത്രത്തിൽ കുറിക്കപ്പെട്ടിരിക്കുന്നത്. *ആഫ്രിക്കയുടെ വിഭജനം* എന്നും *ആഫ്രിക്കയുടെ പിടിച്ചടക്കൽ* എന്നും ചിലർ ഇതിനെ വിശേഷിപ്പിക്കുന്നു. 1870 ആഫ്രിക്കയുടെ 10 % മാത്രം കയ്യാളിയിരുന്ന യൂറോപ്യൻ ശക്തികൾ 1914 ആയപ്പോൾ ആഫ്രിക്കയുടെ 90 % ഭാഗവും അവരുടെ കീഴിലാക്കിയിരുന്നു. അബിസീനിയ, ലൈബീരിയ എന്നീ രാജ്യങ്ങൾ മാത്രമേ സ്വതന്ത്രരായി നിന്നിരുന്നുള്ളൂ.ഈ മത്സരത്തിനായുള്ള പ്രചോദനങ്ങൾ പലതായിരുന്നു. രാജ്യത്തിന്റെ പ്രശസ്തി, രാജ്യങ്ങൾ തമ്മിലുള്ള കിടമത്സരം, മതപരിവർത്തനപ്രവർത്തനങ്ങൾ, ആഫ്രിക്കയിലെ ആഭ്യന്തര രാഷ്ട്രീയം എന്നിവ അതിൽ ചിലതാണ്. 

1884ൽ നടന്ന ബെർലിൻ കോൺഫറൻസ് ആഫ്രിക്കയിലെ യൂറോപ്യൻ കോളനിവത്കരണവും വ്യാപാരവും ക്രമപ്പെടുത്തി.  ഇത് ആഫ്രിക്കക്കുവേണ്ടിയുള്ള മത്സരത്തിന്റെ പാരമ്യമായി കണക്കാക്കപ്പെടുന്നു.യൂറോപ്യൻ സാമ്രാജ്യങ്ങൾ തമ്മിൽ പത്തൊൻപതാം നൂറ്റാണ്ടിന്റെ അവസാനം  നില നിന്നിരുന്ന രാഷ്ട്രീയവും സാമ്പത്തികവുമായ ശത്രുത യുദ്ധത്തിലേക്കെത്താതിരിക്കാനായാണ് ആഫ്രിക്കയെ അവർ പങ്കുവെച്ചെടുത്തത്. തുടക്കത്തിൽ സൈനിക ശക്തിയും സാമ്പത്തിക മേധാവിത്വവും മൂലമുള്ള അനൗദ്യോഗിക സാമ്രാജ്യത്വമാണ് നിലവിലിരുന്നതെങ്കിലും വർഷങ്ങൾ കഴിഞ്ഞപ്പോൾ കോളനികളുടെ മേൽ പ്രത്യക്ഷ ഭരണം നടത്തിക്കൊണ്ട് യൂറോപ്യൻ ശക്തികൾ പൂർണ്ണ സാമ്രാജ്യത്വം കാഴ്ചവെച്ചു.
## അവലംബം

വർഗ്ഗം:ആഫ്രിക്കയുടെ ചരിത്രം
തോബിയാസ് സ്റ്റിമ്മർ

**തോബിയാസ് സ്റ്റിമ്മർ** (ജീവിതകാലം :7 ഏപ്രിൽ 1539 മുതൽ 4 ജനുവരി 1584 വരെ) ഒരു സ്വിസ് ചിത്രകാരനായിരുന്നു. അദ്ദേഹത്തിന്റെ ഏറ്റവും പ്രശസ്തമായ സൃഷ്ടിയായി കണക്കാക്കപ്പെടുന്നത് സ്ട്രാസ്ബർഗിലെ ജ്യോതിശാസ്ത്ര ഘടികാരത്തിലെ ചിത്രരചനയാണ്. അദ്ദേഹം സ്ട്രോസ്ബർഗിൽവച്ച് അന്തരിച്ചു.

ഷാഫ്ഹൗസനിൽ ജനിച്ച അദ്ദേഹം ഷാഫ്ഹൗസെൻ, സ്ട്രാസ്ബർഗ്, ബാഡൻ ബാഡൻ എന്നി നഗരങ്ങളിൽ ഒരു ചുമർചിത്രകാരനായും ഛായാചിത്രകാരനായും പ്രവർത്തനനിരതനായിരുന്നു. അദ്ദേഹം വുഡ്കട്ട് മാതൃകയിൽ നിരവധി ചിത്രങ്ങളുണ്ടാക്കുകയും (ബൈബിൾ ദൃശ്യങ്ങൾ, ഗൂഢാർത്ഥപരമായ ചിത്രങ്ങൾ) ഇവ ഫ്രാങ്ക്ഫർട്ട് ആം മെയിൻ നഗരത്തിലെ അച്ചടിക്കാരനായിരുന്ന സിഗ്മണ്ട് ഫെവറാബന്റും സ്ട്രാസ്ബർഗിലെ ബേൺഹാർട്ട് ജോബിനും പ്രസിദ്ധീകരിക്കുകയും ചെയ്തിരുന്നു.  

## അവലംബം

വർഗ്ഗം:1539-ൽ ജനിച്ചവർ
വർഗ്ഗം:1584-ൽ മരിച്ചവർ
വർഗ്ഗം:സ്വിസ് ചിത്രകാരന്മാർ‎
മണ്ണാംകോണം ക്ഷേത്രം

**മണ്ണാംകോണം ശ്രീ ഭഗവതി ക്ഷേത്രം** () തിരുവനന്തപുരം ജില്ലയിലെ അതിപുരാതനവും ചരിത്ര പ്രസിദ്ധവുമായ  ഒരു ക്ഷേത്രമാണ്. ശ്രീ ദുർഗ്ഗ ദേവിയാണ്  ഇവിടുത്തെ പ്രധാന പ്രതിഷ്ഠ. തിരുവനന്തപുരം ജില്ലയിലെ  മലയോര  പട്ടണമായ നെടുമങ്ങാടിനു  സമീപം  വാളിക്കോട് -കായ്പ്പാടി  റോഡിൽ തോട്ടുമുക്ക്, മണ്ണാംകോണം എന്ന  ഗ്രാമത്തിലാണ് ഈ  ക്ഷേത്രം നിലകൊള്ളുന്നത്. ആൽ, പന,  കൂവളം തുടങ്ങിയ വൃക്ഷങ്ങളുടെ സാന്നിദ്ധ്യവും പ്രകൃതി രമണീയമായ അന്തരീക്ഷവും  ഈ ക്ഷേത്രത്തിൻറെ പ്രത്യേകത ആണ്. ക്ഷേത്രത്തിനു  ഏതാണ്ട് മൂന്ന് നൂറ്റാണ്ടിൽ അതികം പഴക്കം ഉള്ളതായും ആദ്യ  കാലങ്ങളിൽ ദേവിയെ കലമാനിൻ കൊമ്പിൽ ആരാധിച്ചു  പോന്നിരുന്നതായും പറയപ്പെടുന്നു.പിന്നീട് ഇവിടുത്തെ ഭക്ത ജനങ്ങൾ തെക്കതു പണിതു പീഠ പ്രതിഷ്ഠ നടത്തുകയായിരുന്നു. പിൽക്കാലത്തു പുനരുദ്ധാരണ പ്രവർത്തനങ്ങളും വിഗ്രഹ  പ്രതിഷ്ഠയും നടക്കുകയുണ്ടായി .മീന മാസത്തിലെ കാർത്തിക മഹോത്സവം ആണ് ഇവിടുത്തെ പ്രധാന ഉത്സവം.പണ്ട് കാലങ്ങളിൽ ഉത്സവത്തിൻറെ ഭാഗമായി ചാറ്റുപാട്ടും നടന്നു പോന്നിരുന്നു. ഗണപതി, ഭദ്രകാളി ,മാടൻ തമ്പുരാൻ, യക്ഷിയമ്മ, നാഗരാജാവ് എന്നീ ദേവതകളുടെ ഉപദേവതാ പ്രതിഷ്ഠയും ഇവിടെയുണ്ട്. 

മലയാള മാസം ഒന്നാം തീയതി രാവിലെയും വൈകിട്ടും ,ചൊവ്വ -വെള്ളി ദിവസങ്ങളിൽ വൈകുന്നേരവും,വൃശ്ചിക മാസത്തിലെ മണ്ഡല ചിറപ്പ് മഹോത്സവം ,ഓണം ,പൂജ വെയ്പ്പ് തുടങ്ങി മറ്റു ഹിന്ദു വിശിഷ്ട ദിവസങ്ങളിലുള്ള  പൂജകൾക്കും  പുറമെ ആയില്യം നക്ഷത്രങ്ങളിൽ രാവിലെ ആയില്യം പൂജയും ഇവിടെ നടന്നു വരുന്നു .

മീന മാസത്തിൽ കാർത്തിക നക്ഷത്രത്തിൽ സമാപിക്കും വിധം മൂന്ന് ദിവസങ്ങളിലായാണ് ഇവിടെ ഉത്സവം നടന്നു വരുന്നത് .

## നേർച്ച പൊങ്കാല
ക്ഷേത്രത്തിലെ പ്രധാന വഴിപാടുകളിൽ ഒന്നാണ് നേർച്ച പൊങ്കാല.എല്ലാ മലയാള മാസം ഒന്നാം തീയതികളിലും മറ്റു പൂജാ ദിവസങ്ങളിലും പൊങ്കാല വഴിപാട് നടത്താൻ സൗകര്യം ഉണ്ടെങ്കിലും ഉത്സവത്തോടനുബന്ധിച്ചു മീന മാസത്തിലെ കാർത്തിക നക്ഷത്രത്തിൽ ആണ് പ്രധാനമായും നേർച്ച പൊങ്കാല നടന്നു വരുന്നത്.അന്നേ ദിവസം നിരവധി ഭക്തർ പൊങ്കാല അർപ്പിക്കാനായി ക്ഷേത്രത്തിൽ എത്തുന്നു.

## ക്ഷേത്രത്തിൽ എത്താനുള്ള വഴി
കേരളത്തിലെ തിരുവനന്തപുരം ജില്ലയിലെ നെടുമങ്ങാട്,വാളിക്കോട്‌-കായ്പ്പാടി റോഡിലെ തോട്ടുമുക്ക് ജംഗ്ഷനിൽ നിന്ന് ഏതാണ്ട്  അര  കിലോമീറ്റർ മാറിയാണ് ക്ഷേത്രം സ്ഥിതിചെയ്യുന്നത്.തിരുവനന്തപുരം  റെയിൽവേ സ്റ്റേഷനിൽ നിന്നും ക്ഷേത്രത്തിലേക്ക് എത്താൻ ഏതാണ്ട് 20  കിലോമീറ്റർ മാത്രമാണുള്ളത് .തിരുവനന്തപുരത്തു നിന്നും തെങ്കാശി സംസ്ഥാന പാതയിലൂടെ വാളിക്കോടു  ജംഗ്ഷൻ വഴിയും ,കരകുളം കെൽട്രോൺ ജംഗ്ഷനിൽ നിന്നും കിഴക്കേല റോഡ് വഴിയും ക്ഷേത്രത്തിൽ എത്താൻ കഴിയും.  

വർഗ്ഗം:തിരുവനന്തപുരം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ദുർഗ്ഗാക്ഷേത്രങ്ങൾ
ജോസിയോൻ ആർട്ട്

കൊറിയയിലെ ജോസിയോൻ കാലഘട്ടത്തിലെ ഒരു സവിശേഷ കലയുടെ രൂപത്തിലുള്ള സമ്പന്നവും സങ്കീർണവുമായ കലാരൂപ കലവറയാണ് **ജോസിയോൻ ആർട്ട്.** പെയിൻറിംഗ്, സെറാമിക്സ്, പോർസെലിൻ എന്നിവയിൽ വ്യത്യസ്തങ്ങളായ കലാസൃഷ്ടികൾ അദ്വിതീയ ശൈലികളാൽ ഉയർന്നു. ബുദ്ധമതം, ന്യൂ-കൺഫ്യൂഷ്യാനിസം എന്നിവയിൽ നിന്ന് ശുദ്ധതയും സൗന്ദര്യവും, യാഥാസ്ഥിതികതയും സ്വാധീനിച്ചാണ് ജോസിയോൻ കല ചിത്രീകരിച്ചിരുന്നത്.

## അവലോകനം
ജോസിയോൻ രാജവംശത്തിന്റെ ആദ്യകാലങ്ങളിൽ, ചൈനയിലെ ഉന്നതവർഗ്ഗം ചൈനീസ് പാരമ്പര്യത്തിന്റെ കലയെ അനുകരിക്കാൻ ശ്രമിച്ചു.

## ചിത്രങ്ങൾ

ജോസിയോൻ രാജവംശം പെയിൻറിങ്ങ് ശൈലികൾ മുൻ ഗോറിയോ രാജവംശത്തിന്റെ അമൂർത്തതയ്ക്ക് വിപരീതമായി യാഥാർഥ്യത്തെ കൂടുതൽ ആകർഷിച്ചു. പ്രകൃതിദൃശ്യങ്ങളുടെ ഒരു ദേശീയ ചിത്രരചന തുടങ്ങുന്നതിന് "യഥാർത്ഥ കാഴ്ച" യ്ക്കുവേണ്ടി പരമ്പരാഗത ചൈനീസ് ശൈലിയിൽ നിന്ന് അനുയോജ്യമായ പൊതു ലാൻഡ്സ്കേപ്പുകൾ പ്രത്യേക സ്ഥലങ്ങളിലേക്ക് മാറ്റിയെടുത്തു. ഫോട്ടോഗ്രാഫിക് പോലും കൊറിയൻ പെയിന്റിംഗ് രീതിയിൽ ഒരു സ്റ്റാൻഡേർഡ് ശൈലിയായി സ്ഥാപിക്കപ്പെടുകയും പിന്തുണയ്ക്കുകയും ചെയ്യുവാൻ അക്കാദമിക്ക് അനുയോജ്യമായിരുന്നു. 

ഈ ശൈലി വൈകിയ മധ്യകാലഘട്ടത്തിലെ ജോസിയോൻ രാജവംശം കൊറിയൻ ചിത്രകലയുടെ സുവർണ്ണ കാലമായി കണക്കാക്കപ്പെടുന്നു. ചൈനയിൽ മഞ്ചു രാജവംശങ്ങളുടെ പ്രവേശനവുമായി മിംഗ് രാജവംശത്തെ തകർക്കുന്നതിലും, കൊറിയൻ കലാകാരന്മാർക്ക് കൊറിയൻ ഗവേഷകരുടെ പ്രത്യേക ആന്തരിക തിരയൽ അടിസ്ഥാനമാക്കി പുതിയ കലാപരമായ മോഡലുകൾ നിർമ്മിക്കാൻ കൊറിയൻ കലാകാരന്മാരെ നിർബന്ധിതനാക്കി. കൊറിയൻ ആർട്ട് സ്വന്തമായ ശൈലി പിന്തുടർന്നപ്പോൾ ഇക്കാലത്ത് പരമ്പരാഗത ചൈനീസ് പെയിന്റിംഗിന് കൂടുതൽ വ്യക്തത ലഭിച്ചു.

## സെറാമിക്സ്

ജോസിയോൻ രാജവംശത്തിന്റെ കാലത്ത് പ്രചാരത്തിലുണ്ടായിരുന്ന ഒരു കലാരൂപമായിരുന്നു സെറാമിക്. വെളുത്ത ചീനപ്പിഞ്ഞാണം അല്ലെങ്കിൽ കോബാൾട്ട്, കോപ്പർ റെഡ് അണ്ടർഗ്ലേസ്, നീല അണ്ടർഗ്ലേസ്, ഇരുമ്പ് അണ്ടർഗ്ലേസ് എന്നിവ കൊണ്ട് അലങ്കരിച്ച വെളുത്ത ചീനപ്പിഞ്ഞാണം എന്നിവ സെറാമിക് ഉദാഹരണങ്ങളിൽ ഉൾപ്പെടുന്നു. ജോസിയോൻ കാലഘട്ടത്തിലെ സെറാമിക്സ് മറ്റ് കാലഘട്ടങ്ങളിൽ നിന്ന് വ്യത്യാസപ്പെട്ടിരിക്കുന്നു. കാരണം ഓരോ കലാരൂപവും തങ്ങളുടെ തനതായ സൃഷ്ടി വ്യക്തിത്വത്തിന് അർഹമാണെന്ന് തെളിയിക്കുന്നു.

പത്താം നൂറ്റാണ്ടിൽ ആരംഭിച്ച വെളുത്ത കളിമൺ കൊറിയയിലാണ് നിർമ്മിച്ചിരിക്കുന്നത്. സെലഡോണിന്റെ പ്രചാരം മൂലം ചരിത്രത്തിൽ മറഞ്ഞുകിടന്നിരുന്ന ഈ കലാരൂപം 15-ഉം 16-ഉം നൂറ്റാണ്ടുകളിൽ വരെ, വെളുത്ത കളിമൺ സ്വന്തം കലാമൂല്യത്തിന്റെ പേരിൽ അംഗീകരിച്ചിരുന്നു. കൊറിയൻ സെറാമിക്കുകളിൽ ഏറ്റവും പ്രിയപ്പെട്ടവയിൽ ഒന്നായിരുന്നു വലിയ വെളുത്ത ജാറുകൾ. അവയുടെ ആകൃതി ചന്ദ്രനെ പ്രതീകപ്പെടുത്തുന്നു, അവയുടെ നിറം കൺഫ്യൂഷ്യനിസത്തിന്റെ പരിശുദ്ധി, എളിമയുടെ ആദർശങ്ങളുമായി ബന്ധപ്പെട്ടിരിക്കുന്നു. ഈ കാലയളവിൽ, രാജകുടുംബത്തിന്റെ ഭക്ഷണം, ദർബാർ വിഭവങ്ങൾ എന്നിവക്ക് മേൽനോട്ടം വഹിക്കുന്ന ബ്യൂറോ വെള്ള കളിമൺ ഉത്പാദനം കർശനമായി നിയന്ത്രിച്ചിരുന്നു.

പ്രകൃതിദത്തമായി കൊബാൾട്ട് പിഗ്മെൻറ് ഉപയോഗിച്ചുകൊണ്ടുള്ള പെയിന്റിംഗുകളും ഡിസൈനുകളും കൊണ്ട് വെളുത്ത കളിമൺ അലങ്കരിക്കാനുള്ള ബ്ലൂ, വൈറ്റ് കളിമൺ കലാശിൽപമാതൃക ജോസിയോൻ കാലഘട്ടത്തിലെ ജനപ്രീതിയുടെ മറ്റൊരു ഉദാഹരണമാണ്. രാജകീയ കുടുംബത്തിലുണ്ടായിരുന്ന ദർബാർ ചിത്രകാരന്മാരാണ് ഇവയെല്ലാം നിർമ്മിച്ചത്. ഈ കാലഘട്ടത്തിൽ പ്രകൃതിദൃശ്യ ചിത്രരചനയുടെ ജനപ്രിയ രീതി സെറാമിക്സിന്റെ അലങ്കാരത്തിൽ പ്രതിഫലിച്ചിട്ടുണ്ട്.പതിനാലാം നൂറ്റാണ്ടിന്റെ മധ്യത്തോടെ ചൈന ജിങ്ഡെൻസൻ ചെങ്കൽച്ചൂളയിൽ വികസിപ്പിച്ചെടുത്തുകൊണ്ട് ചൈനീസ് സ്വാധീനത്തിൻ കീഴിൽ പതിനഞ്ചാം നൂറ്റാണ്ടിൽ ജോസിയോൻ കാലഘട്ടത്തിൽ ഈ തരത്തിലുള്ള കളിമൺ ഉത്പാദനം തുടങ്ങി.

## അവലംബം

വർഗ്ഗം:കൊറിയൻ ആർട്ട്
വർഗ്ഗം:ജോസിയോൻ രാജവംശം
വർഗ്ഗം:കൊറിയ
ഒലിവ് മരങ്ങൾ (വാൻ ഗോഗ് സീരീസ്)

വിൻസെന്റ് വാൻഗോഗ് **ഒലിവു മരങ്ങളുടെ** 15 ഓളം പെയിന്റിംഗുകൾ ചിത്രീകരിച്ചിട്ടുണ്ട്,1889- ൽ കൂടുതൽ ചിത്രങ്ങളും വിശുദ്ധ-റെമി-പ്രോ-പ്രൊവെൻസ് കമ്മ്യൂണിലാണ് നിർമ്മിച്ചിരിക്കുന്നത്. അദ്ദേഹത്തിന്റെ അഭ്യർത്ഥനപ്രകാരം, 1889 മെയ് മുതൽ 1890 മെയ് വരെ അദ്ദേഹം ഒരു അഗതിമന്ദിരത്തിൽ താമസിച്ചുകൊണ്ട് അദ്ദേഹത്തിന്റെ ഉദ്യമങ്ങൾക്ക് അനുവാദം ലഭിച്ചപ്പോൾ അവിടത്തെ തോട്ടങ്ങളെയും ചുറ്റുമുള്ള മതിലുകൾക്കരികിലുള്ള ഒലിവു മരങ്ങൾ, സൈപ്രസ്സ്, ഗോതമ്പ് പാടങ്ങൾ എന്നിവയെ ചിത്രീകരിക്കുകയും ചെയ്തു. ദ സ്റ്റാറി നൈറ്റ് മലനിരകളിലെ ലാൻഡ്സ്കേപ്പിലുള്ള ഒലിവ് മരങ്ങളുടെ ചിത്രീകരണം വാൻഗോഗിൻറെ പരിപൂർണ്ണത നിറഞ്ഞ ഒരു ചിത്രം ആയി കണക്കാക്കപ്പെടുന്നു.

വാൻഗോഗിൻറെ ഒലിവ് മരങ്ങൾ എന്ന ചിത്രത്തിന് പ്രത്യേക പ്രാധാന്യം ഉണ്ടായിരുന്നു. 1889 മേയ് മാസം വരെ ജീവിച്ചിരുന്ന വിശുദ്ധ ജീവിതവും, ജീവിതചക്രവുമുള്ള ഒരു കൂട്ടരുടെ ജീവിതത്തെയും ഗെത്ത്സേമനയിൽ ക്രിസ്തുവിനെക്കുറിച്ചുള്ള തന്റെ വികാരങ്ങളെയും 1889 നവംബർ വരെ പ്രതീകവത്കരിക്കാൻ അദ്ദേഹം ശ്രമിച്ചു. 
## അവലംബം

## ബിബ്ലിയോഗ്രഫി
* Du Quesne-van Gogh, E (1913). Personal Recollections of Vincent van Gogh. Boston and New York: Houghton Mifflin Company.
* Edwards, C (1989). Van Gogh and God: A Creative Spiritual Quest. Chicago: Loyola University Press. .
* Elkins, James (2004). Pictures & Tears: A History of People Who Have Cried in Front of Paintings. London: Routledge. .
* Erickson, K (1998). At Eternity's Gate: The Spiritual Vision Of Vincent van Gogh. Grand Rapids, MI: William B. Eerdsmans Publishing.
* Jethani, S (2009). The Divine Commodity: Discovering a Faith Beyond Consumer Christianity. Grand Rapids, MI: Zondervan (eBook). .
* Leeuw, R (1997) [1996]. van Crimpen, H, Berends-Albert, M. ed. The Letters of Vincent van Gogh. London and other locations: Penguin Books.
* Mancoff, D (1999). Van Gogh's Flowers. London: Frances Lincoln Limited. .
* Nordenfalk, C (2006). The Life and Work of Van Gogh. New York: Philosophical Library.
* Poore, H (1976) [1967 by Sterling Publishing, NY]. Composition in Art. Mineola, NY: Dover Publications.
* Silverman, Debora, (2000) Van Gogh and Gauguin: The Search for Sacred Art. Farrar, Straus and Giroux. .
* Stoesz, D (2010). Glimpses of Grace: Reflections of a Prison Chaplain. Victoria, BC: Friesen Press. .
* Van Gogh, V; Suh, H. (2006). Vincent van Gogh: A Self-Portrait in Art and Letters. New York: Black Dog & Leventhal Publishers.
* Wallace (1969). Editors of Time-Life Books. ed. The World of Van Gogh (1853–1890). Alexandria, VA: Time-Life Books.

## ബാഹ്യ ലിങ്കുകൾ
*''Van Gogh, paintings and drawings: a special loan exhibition'', a fully digitized exhibition catalog from The Metropolitan Museum of Art Libraries, which contains material on these paintings (see index)
*https://www.nytimes.com/2017/11/08/arts/design/grasshopper-vincent-van-gogh-painting.html?ref=todayspaper A Grasshopper Has Been Stuck in This ("Olive Trees") van Gogh Painting for 128 Years - The New York Times 11/10/2017

വർഗ്ഗം:മ്യൂസിയം ഓഫ് മോഡേൺ ആർട്ട് (ന്യൂയോർക്ക്)
വർഗ്ഗം:മോഡേൺ ആർട്ട് മ്യൂസിയം ചിത്രങ്ങൾ (ന്യൂയോർക്ക്)
ഓസ്ട്രനേഷ്യൻ ജനവിഭാഗങ്ങൾ

തെക്കുകിഴക്കൻ ഏഷ്യ, ഓഷ്യാനിയ, കിഴക്കനാഫ്രിക്ക എന്നിവിടങ്ങളിൽ വസിക്കുന്ന ഓസ്ട്രനേഷ്യൻ ഭാഷകൾ സംസാരിക്കുന്ന ജനവിഭാഗമാണ് **ഓസ്ട്രനേഷ്യൻ ജനത** () അഥവാ **ഓസ്ട്രനേഷ്യൻ ഭാഷികൾ**.

മനുഷ്യചരിത്രത്തിൽ ആദ്യമായി കടൽ കടന്ന് പുതിയ ഇടങ്ങളിൽ വാസമുറപ്പിക്കുന്നതിൽ വിജയം വരിച്ചവരാണ് ഇവർ. ബിസി 3500 മുതൽ എഡി 500 വരെയുള്ള കാലയളവിൽ തായ്വാനിൽ നിന്ന് ആരംഭിച്ച ഇവരുടെ സമുദ്രാന്തരവ്യാപനം, പടിഞ്ഞാറ് മഡഗാസ്കർ മുതൽ കിഴക്ക് ഈസ്റ്റർ ദ്വീപുകൾ വരെയുള്ള ഭൂമദ്ധ്യരേഖാപ്രദേശത്ത് ഭൂഗോളത്തിൻ്റെ ഏകദേശം പകുതിയിലധികം പ്രദേശത്ത് എത്തിച്ചേർന്നു. യൂറോപ്യൻമാരുടെ ആധുനിക സമുദ്രാന്തര വ്യാപനത്തിന് മുമ്പായി ലോകത്ത് ഏറ്റവുമധികം വ്യാപിച്ച് കിടന്നിരുന്നത് ഓസ്ട്രനേഷ്യൻ ഭാഷകളായിരുന്നു. ഓസ്ട്രനേഷ്യ എന്നത്, ഓസ്ട്രനേഷ്യൻ ഭാഷികളുടെ പരമ്പരാഗത ആവാസപ്രദേശങ്ങളെ മൊത്തത്തിൽ പരാമർശിക്കുന്നതിന് ഉപയോഗിക്കുന്ന ഒരു പേരാണ്.

തായ്വാനിലെ ആദിവാസികൾ, ഫിലിപ്പൈൻസ്, കിഴക്കൻ തിമോർ, ഇന്തോനേഷ്യ, മലേഷ്യ, ബ്രൂണെ, കോക്കോസ് (കീലിങ്) ദ്വീപുകൾ, പോളിനേഷ്യ, മൈക്രോനേഷ്യ, മഡഗാസ്കർ എന്നിവിടങ്ങളിലെ ഭൂരിപക്ഷ ജനത, സിംഗപ്പൂരിലെ മലയ് വിഭാഗം, ന്യൂസിലാൻഡിലെയും ഹവായിലേയും പോളിനേഷ്യക്കാർ, മെലനേഷ്യയിലെ പാപ്വൻ-ഇതര വിഭാഗക്കാർ തുടങ്ങിയവർ ഓസ്ട്രനേഷ്യൻ ജനവിഭാഗങ്ങളിലുൾപ്പെടുന്നു. തെക്കൻ തായ്ലൻഡ്, വിയറ്റ്നാമിലെ ചാം പ്രദേശങ്ങൾ, കംബോഡിയ, ചൈനയിലെ ഹൈനൻ ദ്വീപ് പ്രവിശ്യ, ശ്രീലങ്കയുടെ ചില ഭാഗങ്ങൾ, തെക്കൻ മ്യാൻമർ, ദക്ഷിണാഫ്രിക്കയുടെ തെക്കൻ മുനമ്പ്, സുറിനാം, ആൻഡമാനിലെ ചില ദ്വീപുകൾ എന്നിവിടങ്ങളിലെല്ലാം ഇവരുടെ സാന്നിദ്ധ്യമുണ്ട്. ഇതിനും പുറമേ ആധുനിക കുടിയേറ്റങ്ങൾ ഓസ്ട്രനേഷ്യൻ ഭാഷികളെ യുഎസ്, ക്യാനഡ, ഓസ്ട്രേലിയ, യു.കെ, നെതർലാൻഡ്സ്, സ്പെയിൻ, പോർച്ചുഗൽ, ഹോങ് കോങ്, മകാവ്, മൗറീഷ്യസ്, പടിഞ്ഞാറൻ ഏഷ്യൻ രാജ്യങ്ങൾ എന്നിവിടങ്ങളിലും എത്തിച്ചിട്ടുണ്ട്. മാലദ്വീപ് വംശജർക്കും ഓസ്ട്രനേഷ്യൻ ഭാഷാവിഭാഗങ്ങളുമായി ജനിതകബന്ധമുണ്ട്.

## അവലംബം

വർഗ്ഗം:ജനവിഭാഗങ്ങൾ
ഫ്ലോറിസ്ട്രി

പൂക്കളുടെ ഉത്പാദനം, വാണിജ്യം, കച്ചവടം എന്നിവ ഉൾക്കൊള്ളുന്നതാണ് **ഫ്ലോറിസ്ട്രി.** പുഷ്പ സംരക്ഷണവും, പൂക്കളുടെ കൈകാര്യം ചെയ്യലും, ഫ്ളോറൽ ഡിസൈനുകളും, പൂക്കൾ ക്രമീകരണം, കച്ചവടത്തിനുള്ള പൂക്കളുമായി അനുബന്ധിച്ച വസ്തുക്കൾ, പുഷ്പ പ്രദർശനം, പുഷ്പങ്ങൾ ആവശ്യക്കാർക്ക് എത്തിച്ചുകൊടുക്കൽ എന്നിവയും ഇതിൽ ഉൾപ്പെടുന്നു. മൊത്തവ്യാപാര വിൽപനക്കാർ പൂക്കളും അതുമായി ബന്ധപ്പെട്ട മറ്റു വസ്തുക്കളും വ്യാപാരികളിലേക്ക് വിൽക്കുന്നു. റീട്ടെയിൽ ഫ്ലോറിസ്റ്റുകൾ ഉപഭോക്താക്കൾക്ക് പുതിയ പൂക്കളും അനുബന്ധ ഉത്പന്നങ്ങളും സേവനങ്ങളും നൽകുന്നു.1875-ൽ ആദ്യത്തെ പുഷ്പങ്ങളുടെ പീടിക തുറന്നു.

പൂക്കൾ കൃഷിയും അതുപോലെ തന്നെ അവയുടെ ക്രമീകരണവും, വില്പനയും ഫ്ലോറിസ്ട്രിയിൽ ഉൾപ്പെടുത്താവുന്നതാണ്. ഫ്ലോറിസ്ട്രി വ്യവസായത്തിനായി വിതരണം ചെയ്ത അസംസ്കൃത വസ്തുക്കളിൽ മുറിച്ചെടുത്ത പൂക്കളും ഉൾപ്പെടുന്നു.

## ഇതും കാണുക

* Floral design
* Floriculture, the cultivation of flowers for use in floristry.
* Flower delivery
* History of flower arrangement
* ഇക്കബാന, Japanese floristry
* Korean flower arrangement
* Language of flowers

## അവലംബം

## ബാഹ്യ ലിങ്കുകൾ

*
*

വർഗ്ഗം:കരകൗശലം
വർഗ്ഗം:പുഷ്പങ്ങൾ
ബാഷ്

ഗ്നു സംരംഭത്തിന്റെ ഭാഗമായി വികസിപ്പിച്ചെടുത്ത ഒരു കമാൻഡ് ഷെൽ ആണ് **ബാഷ്** (Bash).  1989-ലാണ് ഇതിന്റെ ആദ്യപതിപ്പ് പുറത്തിറങ്ങുന്നത്,മിക്ക ലിനക്സ് വിതരണങ്ങളുടെയും ആപ്പിളിന്റെ മാകോസ് മൊജാവെയുടെയും മുമ്പത്തെ പതിപ്പുകളുടെയും ഡിഫൗൾട്ട് ലോഗിൻ ഷെല്ലായി ഇത് വ്യാപകമായി ഉപയോഗിച്ചിരുന്നു. വിൻഡോസ് 10 നായി ഒരു പതിപ്പും ലഭ്യമാണ്. സോളാരിസ് 11 ലെ ഡിഫൗൾട്ട് ഉപയോക്തൃ ഷെൽ കൂടിയാണിത്.
മാക്ഒഎസ് കാറ്റലീന(Catalina)-യുടെ 2019-ലെ റിലീസിന് മുമ്പ് ആപ്പിൾ മാക്ഒഎസിന്റെ എല്ലാ പതിപ്പുകളിലും ബാഷ് ഡിഫോൾട്ട് ഷെല്ലായിരുന്നു, ഈ ഷെല്ലിനെ zsh-ലേക്ക് മാറ്റി, എന്നിരുന്നാലും ബാഷ് ഒരു ആൾട്രനേറ്റീവ് ഷെല്ലായി ലഭ്യമാണ്.

പ്രവർത്തികൾ കമ്പ്യൂട്ടറിനെകൊണ്ട് ചെയ്യിക്കാൻ കമാൻഡുകൾ ഉപയോക്താവ് ടൈപ്പ് ചെയ്യുന്ന ഒരു ടെക്സ്റ്റ് വിൻഡോയിൽ സാധാരണയായി പ്രവർത്തിക്കുന്ന ഒരു കമാൻഡ് പ്രോസസറാണ് ബാഷ്. ഷെൽ സ്ക്രിപ്റ്റ് എന്ന് വിളിക്കപ്പെടുന്ന ഒരു ഫയലിൽ നിന്ന് കമാൻഡുകൾ വായിക്കാനും എക്സിക്യൂട്ട് ചെയ്യാനും ബാഷിന് കഴിയും. മിക്ക യുണിക്സ് ഷെല്ലുകളേയും പോലെ, ഇത് ഫയൽ നെയിം ഗ്ലോബിംഗ് (വൈൽഡ്കാർഡ് മാച്ചിംഗ്), പൈപ്പിംഗ്, ഇവിടെ ഡോക്യുമെന്റുകൾ, കമാൻഡ് സബ്സ്റ്റിറ്റ്യൂഷൻ, വേരിയബിളുകൾ, കൺട്രോൾ സ്ട്രക്ച്ചറുകൾ എന്നിവ കൺഡിഷൻ ടെസ്റ്റിംഗിനെയും ഇറ്ററേഷനേയും പിന്തുണയ്ക്കുന്നു. കീവേഡുകൾ, വാക്യഘടന, ഡൈനാമിക് സ്കോപ്പ്ഡ് വേരിയബിളുകൾ, ഭാഷയുടെ മറ്റ് അടിസ്ഥാന സവിശേഷതകൾ എന്നിവയെല്ലാം sh-ൽ നിന്ന് പകർത്തിയതാണ്. മറ്റ് സവിശേഷതകൾ, ഉദാ. ഹിസ്റ്ററി, csh, ksh എന്നിവയിൽ നിന്ന് പകർത്തിയതാണ്. ബാഷ് ഒരു പോസിക്സിന്(POSIX) അനുയോജ്യമായ ഷെല്ലാണ്, എന്നാൽ നിരവധി വിപുലീകരണങ്ങൾ ഉണ്ട്.

ഷെല്ലിന്റെ പേര് ബോൺ എഗെയ്ൻ ഷെൽ എന്നതിന്റെ ചുരുക്കെഴുത്താണ്,  ഒപ്പം "വീണ്ടും ജനിക്കുന്നു" എന്ന ആശയവും.

ഷെൽഷോക്ക് എന്ന് വിളിക്കപ്പെടുന്ന പതിപ്പ് 1.03 (ഓഗസ്റ്റ് 1989), മുതലുള്ള ബാഷിലെ ഒരു സെക്യുരിറ്റി ഹോൾ 2014 സെപ്തംബർ ആദ്യം കണ്ടെത്തുകയും ഇന്റർനെറ്റിലുടനീളം നിരവധി ആക്രമണങ്ങൾക്ക് കാരണമാവുകയും ചെയ്തു. ബഗുകൾ തിരിച്ചറിഞ്ഞ ഉടൻ തന്നെ ബഗുകൾ പരിഹരിക്കാനുള്ള പാച്ചുകൾ ലഭ്യമാക്കി.
## ചരിത്രം
ഒരു മുൻ ഡെവലപ്പർ നടത്തിയ കോഡിംഗ് പുരോഗതി ഇല്ലാത്തതിനാൽ റിച്ചാർഡ് സ്റ്റാൾമാൻ അതൃപ്തനായി അതേത്തുടർന്ന്, 1988 ജനുവരി 10-ന് ബ്രയാൻ ഫോക്സ് ബാഷ് കോഡിംഗ് ആരംഭിച്ചു. സ്റ്റാൾമാനും ഫ്രീ സോഫ്‌റ്റ്‌വെയർ ഫൗണ്ടേഷനും (എഫ്‌എസ്‌എഫ്) നിലവിലുള്ള ഷെൽ സ്‌ക്രിപ്റ്റുകൾ പ്രവർത്തിപ്പിക്കാൻ കഴിയുന്ന ഒരു സ്വതന്ത്ര ഷെല്ലായി കണക്കാക്കി, ബിഎസ്‌ഡി, ഗ്നു കോഡ് എന്നിവയിൽ നിന്ന് നിർമ്മിച്ച തികച്ചും സ്വതന്ത്രമായ ഒരു സിസ്റ്റത്തിന് ഇത് തന്ത്രപ്രധാനമാണ്, ഇത് അവർ സ്വയം ധനസഹായം നൽകിയ ചുരുക്കം പദ്ധതികളിലൊന്നാണ്, എഫ്എസ്എഫ് ജീവനക്കാരനായി ഫോക്‌സ് ജോലി ഏറ്റെടുത്തു. 1989 ജൂൺ 8-ന്, ഒരു ബീറ്റ പതിപ്പായി ബാഷിനെ ഫോക്സ് പുറത്തിറക്കി, 1992നും 1994 നും ഇടയ്ക്ക് എഫ്എസ്എഫിൽ നിന്ന് പിരിച്ചുവിടപ്പെടുന്നതുവരെ പ്രൈമറി ഡെവലപ്പറായി തുടർന്നു. അദ്ദേഹത്തിന്റെ ഉത്തരവാദിത്തം മറ്റൊരു ആദ്യകാല കോൺട്രിബ്യൂട്ടറായ ചേറ്റ് റാമിയിലേക്ക്(Chet Ramey) മാറ്റി.

## അവലംബം

വർഗ്ഗം:ഗ്നു പദ്ധതി
വർഗ്ഗം:ടെക്സ്റ്റ്-ഓറിയെന്റഡ് പ്രോഗ്രാമിങ് ഭാഷകൾ
വെർച്വലൈസേഷൻ

ശരിക്കുള്ള കംപ്യൂട്ടറുകളും ഉപകരണങ്ങളുമുപയോഗിച്ച് പ്രതീതിക്കംപ്യൂട്ടറുകളും (Virtual Machines) മറ്റും ഉണ്ടാക്കിയെടുക്കലാണ് **വെർച്വലൈസേഷൻ**. ഒരു കംപ്യൂട്ടറിനുള്ളിൽ ഒന്നിലേറെ കംപ്യൂട്ടറുകളുടെ അന്തരീക്ഷം സൃഷ്ടിച്ചെടുക്കുന്നത് ഇതിനുദാഹരണമാണ്. ഓരോന്നിലും വെവ്വേറെ ഓപ്പറേറ്റിങ് സിസ്റ്റങ്ങൾ പ്രവർത്തിപ്പിക്കാം.

= ഹൈപ്പർവൈസർ =
വെർച്വലൈസേഷന് മേൽനോട്ടം വഹിക്കുന്ന സോഫ്റ്റ്‌വെയറാണ് ഹൈപ്പർവൈസർ (Hypervisor).
സിറിൽ റമഫോസ

ദക്ഷിണാഫ്രിക്കയുടെ ഇപ്പോഴത്തെ പ്രസിഡണ്ടാണ് **സിറിൽ റമഫോസ** (ജനനം 17 നവംബർ 1952).

വർഗ്ഗം:ദക്ഷിണാഫ്രിക്കൻ പ്രസിഡണ്ടുമാർ
വർഗ്ഗം:1952-ൽ ജനിച്ചവർ
ഫ്രാൻസെസ് അഡെലൈൻ (ഫാന്നി) സിവാർഡ്

**ഫ്രാൻസെസ് അഡലൈൻ "ഫാന്നി" സിവാർഡ്** (ജീവിതകാലം : ഡിസംബർ 9, 1844 - ഒക്ടോബർ 29, 1866) അമേരിക്കൻ ഐക്യനാടുകളുടെ സ്റ്റേറ്റ് സെക്രട്ടറി വില്യം എച്ച്. സിവാർഡിന്റേയും അദ്ദേഹത്തിന്റെ പത്നി ഫ്രാൻസെസ് അഡെലൈൻ മില്ലറുടേയും പുത്രിയായിരുന്നു. ദമ്പതികൾക്ക് ജനിച്ച അഞ്ചു മക്കളിൽ അവസാനത്തേതും പ്രായപൂർത്തി പ്രാപിച്ച അവരുടെ ഏക മകളുമായിരുന്നു ഫാന്നി.

## ജീവിതരേഖ
1844 ഡിസംബർ 9 ന് ന്യൂയോർക്കിലെ ആബണിലാണ് ഫ്രാൻസെസ് സിവാർഡ് ജനിച്ചത്. ഫ്രാൻസെസിന്റെ പിതാവ് പ്രമുഖനായ ഒരു വിഗ് പാർട്ടിക്കാരനും ന്യൂയോർക്കിലെ ഗവർണറായി സേവനമനുഷ്ഠിച്ചയാളും റിപ്പബ്ലിക്കൻ പാർട്ടിയിൽ ചേർന്ന് പിന്നീട് അമേരിക്കൻ ഐക്യനാടുകളുടെ സെനറ്റർ ആയിത്തീരുകയും പ്രസിഡന്റ് എബ്രഹാം ലിങ്കന്റേയും ആൻഡ്രൂ ജോൺസണന്റേയും കീഴിൽ സ്റ്റേറ്റ് സെക്രട്ടറിയായി സേവനമനുഷ്ടിക്കുകയും ചെയ്തയാളായിരുന്നു. ഒരു ജഡ്ജിയുടെ മകളും കരുത്തയായ അടിമത്ത വിരുദ്ധ പോരാളിയുമായിരുന്ന മാതാവിന്റെ പേരാണ് അവർക്കു നൽകപ്പെട്ടത്.

## അവലംബം


വർഗ്ഗം:1844-ൽ ജനിച്ചവർ
വർഗ്ഗം:1866-ൽ മരിച്ചവർ
വർഗ്ഗം:ക്ഷയരോഗം ബാധിച്ച് മരണപ്പെട്ടവർ
മുരീദ്

**മുരീദ്**  (Arabic: مُرِيد‎) എന്നാൽ മുർഷിദ് എന്ന  വഴികാട്ടിയായ ഗുരുവിനു കീഴിൽ ത്വരീഖത്ത് സ്വീകരിച്ചു ഉപദേശനിർദ്ദേശങ്ങൾ അനുസരിക്കുന്ന  ആത്മീയ ശിഷ്യനാണ്. സൂഫിസവുമായി ബന്ധപ്പെട്ടാണ് ഈ വിശേഷണം നൽകപ്പെടാറുള്ളത്. അന്വേഷി എന്നാണ് ഇതിൻറെ വാക്കർത്ഥം, ദൈവ മാർഗ്ഗത്തിൽ ചരിക്കുന്നവൻ എന്നാണ് ആന്തരിക അർഥം 

## വിവക്ഷകൾ
***അബ്ദുൽ ഖാദിർ അൽ ജീലാനി** 
ദൈവത്തിനുള്ള ആത്മസമർപ്പണത്തിൽ ആഗമിക്കുന്നവനാണു മുരീദ്. ഖുർആനിലും സുന്നത്തിലും വന്നതിനനുസൃതമാകും അവന്റെ ജീവിതം. മറ്റുള്ളവയെല്ലാം പൂർണ്ണാർത്ഥത്തിൽ അവന് ഉപേക്ഷി ക്കുന്നതാണ്. ദൈവത്തിൽ  നിന്നുള്ള ആത്മപ്രകാശത്തിൽ  മാത്രമാകും അവന്റെ ചിന്ത. ദൈവേച്ഛകൾ മാത്രമാണ് നടക്കുന്നത് എന്ന വിചാരത്തിൽ ബന്ധിതനാവുകയും, ദൈവിക വിധിയിൽ സംതൃപ്തികൊള്ളുകയും, തിന്മ പ്രവർത്തിക്കുന്നതിൽ നിന്നു പാടെ അകന്നു നിൽക്കുകയും ചെയ്യുന്ന ചര്യയാകും മുരീദിന് 

***ശൈഖ് ഇബ്നു അജീബ**  
ഗുരുവിലേക്ക്  എത്തിച്ചേരുകയും ദൈവിക പാതയിൽ  സഞ്ചരിക്കാൻ  തുടങ്ങുകയും ചെയ്തവരാണ് മുരീദുകൾ 

***അല്ലാമ: മുസ്തഫൽ  അറൂസി** 
“സൽസ്വഭാവങ്ങൾ കൊണ്ട് ദു:സ്വഭാവങ്ങളെ മാറ്റിയെടുക്കാൻ  തുടങ്ങുകയും തന്റെ വിലപ്പെട്ട സമയങ്ങളിലെല്ലാം ഏറ്റവും പരിപൂർണ്ണമായതിനെ  തേടുന്നവനുമാണ് മുരീദ്".

## കണ്ണികൾ
*ത്വരീഖത്ത്
*ഹഖീഖത്ത്
*സൂഫിസം  

## അവലംബം

വർഗ്ഗം:സൂഫിമാർഗ്ഗം
വർഗ്ഗം:അറബി വാക്കുകളും പ്രയോഗങ്ങളും
പബ്ലിക് നോളജ് പ്രൊജക്ട്

ഗവേഷണ ഫലങ്ങൾ ഓപ്പൺ ആക്സസ് പോളിസികൾ മുഖേന  പരസ്യമായി ലഭ്യമാക്കുന്നതിൻറെ പ്രാധാന്യം മനസ്സിലാക്കി, അത് സാധ്യമാക്കുന്നതിനുള്ള സാങ്കേതിക വിദ്യകളും മറ്റു ഉപായങ്ങളും വികസിപ്പിക്കുക എന്ന ലക്ഷ്യത്തോടെ  ലാഭേച്ഛയില്ലാതെ പ്രവർത്തിക്കുന്ന ഗവേഷണ സംരംഭമാണ്  **പബ്ലിക് നോളജ് പ്രൊജക്ട് (Public Knowledge Project)**

## ചരിത്രം
കനേഡിയൻ അദ്ധ്യാപകനും, പൊതുപ്രവർത്തകനും, എഴുത്തുകാരനുമായ ജോൺ വില്ലിൻസ്കി 1988ലാണ് പബ്ലിക് നോളജ് പ്രൊജക്ട് സ്ഥാപിച്ചത്. .

## അവലംബം

## പുറത്തേക്കുള്ള കണ്ണികൾ

* Public Knowledge Project official site
* Open Journal Systems
* Open Conference Systems
* PKP Open Archive Harvester
* PKP Open Monograph Press
* Installation manual

വർഗ്ഗം:ഗവേഷണം
കെല്ലി റൂതർഫോർഡ്

ഒരു അമേരിക്കൻ അഭിനേത്രിയാണ് **കെല്ലി റൂതർഫോർഡ്** (ജനനം: കെല്ലി റഥർഫോർഡ് ഡീൻ; നവംബർ 6, 1968). NBC യുടെ ജെനറേഷൻസ് (1989 - 1991) എന്ന പകൽസമയ സോപ്പ് ഓപ്പറയിലെ സ്റ്റെഫാനി "സാം" വിറ്റ്മോർ, ഫോക്സ് പ്രൈടൈം സോപ്പ് ഓപ്പറയായ മെൽറോസ് പ്ലേസിലെ (1996-1999) മേഗൻ ലെവിസ്, CW പരമ്പര ഗോസിപ്പ് ഗേളിലെ (2007-2012) ലിലി വാൻ ഡെർ വുഡ്സൺ എന്നീ ടെലിവിഷൻ കഥാപാത്രങ്ങളിലൂടെയാണ് അവർ കൂടുതലായി അറിയപ്പെടുന്നത്.

## ജീവിതരേഖ
കെല്ലി റൂതർഫോർഡ് ഡീൻ കെന്റക്കിയിലെ എലിസബത്ത് ടൗണിൽ 1968 നവംബർ 6 ന് ആൻ എഡ്വേർഡ്സിന്റെ മകളായി ജനിച്ചു. അവർക്ക് ആന്റണി എന്നപേരിൽ ഒരു സഹോദരനുണ്ട്. കാലിഫോർണിയയിലെ ന്യൂപോർട് ബീച്ചിലെ കൊറോണ ഡെൽ മാർ ഹൈസ്കൂളിലായിരുന്നു അവർ വിദ്യാഭ്യാസം ചെയ്തത്. പിന്നീട് ന്യൂ യോർക്ക് നഗരത്തിലെ എച്ച്.ബി. സ്റ്റുഡിയോയിലും കാലിഫോർണിയയിലെ ബെവർലി ഹിൽസ് പ്ലേഹൌസിലും തുടർപഠിനം നടത്തി.

## ഫിലിമോഗ്രാഫി

### Film

### ടെലിവിഷൻ

## അവലംബം

## ബാഹ്യ ലിങ്കുകൾ

* 
* 
*
സന്നാഹം (ചലച്ചിത്രം)

1985ൽ അരവിന്ദ് കെ. വർമ്മ നിർമിച്ച് ജോസ് കല്ലൻ സംവിധാനം ചെയ്ത ഒരു മലയാളചലച്ചിത്രമാണ്***സന്നാഹം*** .പ്രേം നസീർ, രതീഷ്, ബാലൻ കെ നായർ, മാധുരി എന്നിവർ അഭിനയിച്ച ഈ ചിത്രത്തിൽ ദേവദാസ് എഴുതിയ വരികൾക്ക് ജോൺസൺ സംഗീതം നൽകി.

## അഭിനേതാക്കൾ

## ഗാനങ്ങൾ
ഗാനങ്ങൾ :ദേവദാസ്ഈണം : ജോൺസൺ

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1985-ൽ പുറത്തിറങ്ങിയ മലയാളചലച്ചിത്രങ്ങൾ

വർഗ്ഗം:ജോസ് കല്ലൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:എ. സുകുമാരൻ ചിത്രസംയോജനം നിർവ്വഹിച്ച ചലച്ചിത്രങ്ങൾ
ഈ ഗാനം മറക്കുമോ

1978ൽ  എൻ. ശങ്കരൻ നായർ സംവിധാനം നിർവ്വഹിച്ച ഒരു മലയാളചലച്ചിത്രമാണ് ***ഈ ഗാനം മറക്കുമോ ***. ഹരി പോത്തൻ നിർമിച്ച ഈ ചിത്രത്തിൽ പ്രേം നസീർ,ദേബശ്രീ റോയ്, അടൂർ ഭാസി, സുകുമാരി തുടങ്ങിയവർ പ്രധാന വേഷങ്ങളിൽ അഭിനയിച്ചു. ഒ എൻ വി കുറുപ്പ് എഴുതിയ ഗാനങ്ങൾക്ക് സലിൽ ചൗധരി ഈണം പകർന്നു.

## അഭിനേതാക്കൾ

## ഗാനങ്ങൾ
ഗാനങ്ങൾ :ഒ എൻ വി കുറുപ്പ്ഈണം : സലിൽ ചൗധരി

		

## അവലംബം

## പുറത്തേക്കുള്ള കണ്ണികൾ

* }
* 	

വർഗ്ഗം:1978-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എൻ. ശങ്കരൻ നായർ സംവിധാനം ചെയ്ത ചലച്ചിത്രങ്ങൾ

വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ

വർഗ്ഗം:സലീൽ ചൗധരി സംഗീതം നൽകിയ മലയാളചലച്ചിത്രങ്ങൾ
വർഗ്ഗം:ഓ.എൻ വിയുടെ ഗാനങ്ങൾ
വർഗ്ഗം:ഓ എൻ വി- സലിൽ ചൗധരി ഗാനങ്ങൾ
വർഗ്ഗം:വേണു നാഗവള്ളിയുടെ തിരക്കഥകൾ
വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ
അമർഷം (ചലച്ചിത്രം)

1978 ൽ ഐ.വി. ശശി സംവിധാനം ചെയ്ത് പുറത്തിറങ്ങിയ ഒരു മലയാളചലച്ചിത്രമാണ് **അമർഷം**.എ. രഘുനാഥാണ് ഈ ചിത്രം നിർമിച്ചത്. പ്രേം നസീർ, ഷീല ,ജോസ് പ്രകാശ്, ബഹദൂർ എന്നിവർ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചു. ഈ ചിത്രത്തിൽ  ചിറയിൻകീഴ് രാമകൃഷ്ണൻ നായർ എഴുതിയ വരികൾക്ക് ജി. ദേവരാജൻ സംഗീതം പകർന്നു.

## അഭിനേതാക്കൾ

## ഗാനങ്ങൾ
ഗാനങ്ങൾ :ചിറയിൻകീഴ് രാമകൃഷ്ണൻ നായർഈണം : ജി. ദേവരാജൻ

	
## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1978-ൽ പുറത്തിറങ്ങിയ മലയാളചലച്ചിത്രങ്ങൾ

വർഗ്ഗം:വിധുബാല അഭിനയിച്ച മലയാളചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:ചിറയിൻകീഴ് രാമകൃഷ്ണൻ നായരുടെ ഗാനങ്ങൾ
വർഗ്ഗം:ഐ.വി. ശശി
വർഗ്ഗം:തോപ്പിൽ ഭാസി
വർഗ്ഗം:ചിറയിൻകീഴ് - ദേവരാജൻ ഗാനങ്ങൾ
അഷ്ടമുടിക്കായൽ (ചലച്ചിത്രം)

കെ. പി. പിള്ള സംവിധാനം ചെയ്ത് 1978 ൽ പുറത്തിറങ്ങിയ ഒരു മലയാളചലച്ചിത്രമാണ്***അഷ്ടമുടിക്കായൽ***. എം ഹസൻ, അമ്പലത്തറ ദിവാകരൻ എന്നിവർ ചേർന്ന് നിർമ്മിച്ച ഈ ചിത്രത്തിലെ ശ്രീകുമാരൻ തമ്പി, ചിറയിൻകീഴ് രാമകൃഷ്ണൻ നായർ എന്നിവർ എഴുതിയ ഗാനങ്ങൾക്ക് വി. ദക്ഷിണാമൂർത്തി ഈണം നൽകി. പ്രേം നസീർ, ജയഭാരതി, അടൂർ ഭാസി, ശ്രീലത എന്നിവർ ചിത്രത്തിലെ പ്രധാന കഥാപാത്രങ്ങളായി വേഷമിട്ടു.

## അഭിനേതാക്കൾ

## ഗാനങ്ങൾ
ഗാനങ്ങൾ :ശ്രീകുമാരൻ തമ്പിചിറയിൻകീഴ് രാമകൃഷ്ണൻ നായർഈണം : വി. ദക്ഷിണാമൂർത്തി

## അവലംബം

## പുറത്തേക്കുള്ള കണ്ണികൾ
* 
വർഗ്ഗം:1978-ൽ പുറത്തിറങ്ങിയ മലയാളചലച്ചിത്രങ്ങൾ

വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ
വർഗ്ഗം:ചിറയിൻകീഴ് രാമകൃഷ്ണൻ നായരുടെ ഗാനങ്ങൾ
വർഗ്ഗം:ചിറയിൻകീഴ് - മൂർത്തി ഗാനങ്ങൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
വർഗ്ഗം:തമ്പി- മൂർത്തി ഗാനങ്ങൾ
വർഗ്ഗം:നസീർ-ജയഭാരതി ജോഡി
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
ജിൻഷാൻ ദ്വീപ് ആൻഡ് വെസ്റ്റ് ലേക്

ജാപ്പനീസ് കലാകാരനായ കാനൊ പെയിന്റിംഗ് സ്കൂളിലെ അദ്ധ്യാപകനായ കാനൊ സൻരകുവിന്റെ ആറു ബൈയോബു മടക്കുകളുള്ള സ്ക്രീനുകളിൽ ചിത്രീകരിച്ച ചിത്രമാണ് **ജിൻഷാൻ ദ്വീപ് ആൻഡ് വെസ്റ്റ് ലേക്**(金山西湖図屏風). മഷി, പെയിന്റ്, സ്വർണ്ണം, പേപ്പർ തുടങ്ങിയവ ഉപയോഗിച്ചാണ് ഈ കലാസൃഷ്ടി നടത്തിയിരിക്കുന്നത്. ഈ പെയിന്റിംഗ് ഇപ്പോൾ ന്യൂയോർക്കിലെ മെട്രോപൊളിറ്റൻ മ്യൂസിയം ഓഫ് ആർട്ട്സിന്റെ ശേഖരത്തിലാണ്.

സ്വർണ്ണപ്പൊടിയുടെ സഹായത്തോടെ സൃഷ്ടിക്കപ്പെട്ട ദ്വീപിലെ വെള്ളവും അതിനിടയിലുള്ള മൂടൽമഞ്ഞും മലഞ്ചെരിവുകളും കിഴക്കൻ ചൈനയുടെ ഭൂമിശാസ്ത്രപരമായി വേർതിരിക്കപ്പെട്ട രണ്ട് വ്യത്യസ്ത പ്രദേശങ്ങൾ സ്ക്രീനിന്റെ ഇരുഭാഗങ്ങളും ദൃശ്യപരമായി കൂടിച്ചേർന്ന് ചിത്രീകരിക്കുന്നു. സ്ക്രീനിന്റെ വലത് വശത്ത് തെക്കൻ ജിയാൻഗ്സു പ്രവിശ്യയിലെ ഴെൻജിയാങിനു സമീപം മൗണ്ട് ജിൻഷനിൽ യാങ്റ്റ്സി നദി സ്ഥിതി ചെയ്യുന്നത്. ജീവിതത്തിൻറെ എല്ലാ മേഖലകളിലും നിന്നുള്ള ആളുകളും സഞ്ചരിക്കുന്ന പാലങ്ങൾ, റോഡുകൾ, പാതകൾ എന്നിവയെല്ലാം പെയിന്റിംഗിൽ ചേർക്കാൻ കലാകാരൻ ശ്രമിച്ചു.

ആദ്യ സ്ക്രീനിന്റെ ഇടത് വശത്ത് ഹാങ്ഴൗ നഗരത്തിന് പുറത്തുള്ള വെസ്റ്റ് ലേക് ആണ്. ഈ നഗരത്തിന്റെ മതിലുകളും വാതിലുകളും ഇടത് കോണിലെ മുൻഭാഗത്തെ ചിത്രകാരൻ ചിത്രീകരിച്ചിരിക്കുന്നു. വെസ്റ്റ് ലേക്കിന്റെ ഭാഗത്ത് നിരവധി ബുദ്ധ വിഹാരങ്ങളും ആരാധനാലയങ്ങളും നിർമ്മിച്ചിട്ടുണ്ട്.(അവയിൽ ചിലത് സ്ക്രീനിന്റെ ചുമർചിത്രത്തിൽ കാണാം) അങ്ങനെ പല തീർത്ഥാടകരേയും അത് ആകർഷിച്ചു. പല കവികളും പണ്ഡിതരും കലാകാരന്മാരും അവിടെ ജീവിച്ചു..തെക്കൻ സോങിൽ നിന്നുള്ള കലാകാരന്മാരുടെ സൃഷ്ടികളിൽ പലപ്പോഴും വെസ്റ്റ് ലേക് പ്രത്യക്ഷപ്പെട്ടിരുന്നു. കാനൊ സൻരകു പടിഞ്ഞാറ് തടാകത്തിന്റെ പത്ത് ഛായാരൂപങ്ങളുടെ ഐക്കോണോഗ്രഫി ചിത്രീകരിച്ചു. ഇത് പതിനൊന്ന്, പന്ത്രണ്ടാം നൂറ്റാണ്ടിലെ ചൈനീസ് കവിതയുടെയും പെയിന്റിങ്ങിന്റെയുംപ്രചോദനമായിത്തീർന്നു. 

കാനൊ സൻരകുവിന് മുൻപ് ജപ്പാനീസ് രചനകളിൽ, ഏറ്റവും പ്രശസ്തമായ ലംബ സ്ക്രോൾ സസ്സുവിൻറെ പ്രതീകം ആയിരുന്നു, പിന്നീട് ആ ചിത്രകാരൻ അദ്ദേഹത്തിന്റെ വിദ്യാർത്ഥിയായ സുഗുത്സു ആണെന്ന് വ്യക്തമായി. വെസ്റ്റ് ലേകിലേക്ക് സെസ്സു ഒരു യാത്ര നടത്തിയിരുന്നതായും, മുറോമച്ചി, എഡോ കാലഘട്ടങ്ങളിലെ ജാപ്പനീസ് കലാകാരൻമാർ തങ്ങളുടെ മുൻഗാമികളുടെ അല്ലെങ്കിൽ പുസ്തകങ്ങളിൽ നിന്നുള്ള ചിത്രീകരണങ്ങളെ മാത്രം അടിസ്ഥാനമാക്കിയുള്ള അവരുടെ സൃഷ്ടികൾ സൃഷ്ടിച്ചിരുന്നുവെന്നും അറിയപ്പെടുന്നു.ജാപ്പനീസ് കലാകാരന്മാർ വെസ്റ്റ് ലേക്കിന്റെ ഏതാനും ചിത്രങ്ങളുടെ പത്ത് ഛായാരൂപങ്ങൾ മാത്രമേ ഉൾക്കൊള്ളിച്ചിരുന്നുള്ളൂ.

ചിത്രത്തിന്റെ രണ്ട് ഭാഗങ്ങളിലും -വലതുവശത്ത് നിന്ന് ഇടതുവശത്തോട്ട് - വസന്തകാലം മുതൽ ശൈത്യകാലം വരെ കാണിക്കുന്നു. സ്ക്രീനിന്റെ രണ്ട് ഭാഗങ്ങളും യോജിപ്പിക്കാനും മഞ്ഞ്, വെള്ളം, എന്നിവ പശ്ചാത്തലത്തിൽ സൃഷ്ടിക്കാൻ സ്വർണ്ണം ഉപയോഗിച്ചു. ഒന്നിൽ നിന്ന് മറ്റൊന്നിലേക്ക് പരിവർത്തനത്തിന്റെ ഘടനയെ മൃദുലമാക്കാൻ സ്വർണ്ണം പ്രയോജനപ്പെടുത്തി.സ്ക്രീനിലെ കലാകാരന്റെ മുദ്രകൾ, 1630-നടുത്ത് ചിത്രകല സൃഷ്ടിക്കപ്പെട്ടതായി സൂചിപ്പിക്കുന്നു. അക്കാലത്ത്, കാനൊ സൻരകു തന്റെ വളർത്തുമകൻ കാനോ സാൻസെറ്റ്സുയുമൊത്ത്, ക്യോട്ടോയിലെ മൈയോഷിൻജി മൊണാസ്റ്ററിയിൽ ചുവർചിത്രങ്ങൾ ചെയ്തിരുന്നു. 
## അവലംബം

വർഗ്ഗം:ജാപ്പനീസ് ആർട്ട്
വർഗ്ഗം:ചിത്രങ്ങൾ
രുസ്തം സിങ്

നിലവിലെ പൊതുമരാമത്തു മന്ത്രി. ഐപിഎസ് ഉദ്യോഗസ്ഥനായിരുന്ന രുസ്തം സിങ് ജോലി രാജിവച്ചാണ് സജീവ രാഷ്ട്രീയത്തിൽ പ്രവേശിച്ചത്. ജബൽപൂർ, ഇൻഡോർ, റായ്പൂർ എന്നിവിടങ്ങളിൽ എസ്പിയായി സേവനമനുഷ്ഠിച്ചിട്ടുണ്ട്. 2003ൽ ആദ്യമായി നിയമസഭയിൽ. കന്നി ജയത്തിൽ തന്നെ മന്ത്രിയായി. 

## അവലംബങ്ങൾ

വർഗ്ഗം:മധ്യപ്രദേശിൽ നിന്നുമുള്ള രാഷ്ട്രീയപ്രവർത്തകർ‎
യശോധര രാജെ സിന്ധ്യ

രാജസ്ഥാൻ മുഖ്യമന്ത്രി വസുന്ധര രാജെ സിന്ധ്യയുടെയും അന്തരിച്ച കോൺഗ്രസ് നേതാവ് മാധവറാവു സിന്ധ്യയുടെയും സഹോദരി. നിലവിലെ വാണീജ്യ മന്ത്രി. മുൻ എംപി. നിയമസഭയിലേക്ക് നാലാം അങ്കം.

## അവലംബങ്ങൾ

വർഗ്ഗം:മധ്യപ്രദേശിൽ നിന്നുമുള്ള രാഷ്ട്രീയപ്രവർത്തകർ‎
ജയ്‍വർധൻ സിങ്

മുൻ മുഖ്യമന്ത്രി ദിഗ്‍വിജയ് സിങിൻറെ മകൻ. രഖോഗറിൽ രണ്ടാം തവണ ജനവിധി തേടുന്നു. കഴിഞ്ഞതവണ ജയിക്കുമ്പോൾ മധ്യപ്രദേശിലെ ഏറ്റവും പ്രായം കുറഞ്ഞ എംഎൽഎയായിരുന്നു ഇരുപത്തിയേഴുകാരനായ ജയ്‌വർധൻ. 

## അവലംബങ്ങൾ

വർഗ്ഗം:മധ്യപ്രദേശിൽ നിന്നുമുള്ള രാഷ്ട്രീയപ്രവർത്തകർ‎
അജയ് അർജുൻ സിങ്

നിയമസഭയിലെ പ്രതിപക്ഷ നേതാവ്. മുൻ മധ്യപ്രദേശ് മുഖ്യമന്ത്രിയും കേന്ദ്രമന്ത്രിയുമായിരുന്ന അർജുൻ സിങിൻറെ മകൻ.

## അവലംബങ്ങൾ

വർഗ്ഗം:മധ്യപ്രദേശ്
ഗോവിന്ദ് സിങ്

മധ്യപ്രദേശ് കോൺഗ്രസിലെ തലമുതിർന്ന നേതാക്കളിലൊരാൾ. ആറു തവണ ലഹർ മണ്ഡലത്തിൽ നിന്നും നിയമസഭയിലേക്ക് തിരഞ്ഞെടുക്കപ്പെട്ടു. ഇതു ഏഴാം അങ്കം. മന്ത്രി എന്ന നിലയിൽ വിവിധ വകുപ്പുകൾ കൈകാര്യം ചെയ്തിട്ടുണ്ട്. 

## അവലംബങ്ങൾ

വർഗ്ഗം:മധ്യപ്രദേശിൽ നിന്നുമുള്ള രാഷ്ട്രീയപ്രവർത്തകർ‎
ഷെലിക്കോഫ് കടലിടുക്ക്

**ഷെലിക്കോഫ് കടലിടുക്ക്** () അമേരിക്കൻ ഐക്യനാടുകളിലെ അലാസ്ക സംസ്ഥാനത്തിന്റെ തെക്കു പടിഞ്ഞാറൻ തീരത്ത്, പടിഞ്ഞാറൻ ദിശയിൽ അലാസ്ക പ്രധാന കരയ്ക്കും കിഴക്ക് കോടിയാക്, അഫോഗ്നാക് ദ്വീപുകൾക്കുമിടയിലായി സ്ഥിതിചെയ്യുന്ന ഒരു കടലിടുക്കാണ്.

കൊടിയാക് ഐലന്റ് ബറോ പ്രധാനഭൂപ്രദേശത്തിന്റെ തീരദേശഖണ്ഡത്തെ അതിന്റെ കൊഡിയാക് ദ്വീപ് ഭാഗത്തുനിന്നു വേർതിരിക്കുന്ന ഷെലിക്കോഫ് കടലിടുക്കിന് ഏകദേശം 150 മൈൽ (240 കിലോമീറ്റർ) നീളവും 25 മുതൽ 30 വരെ മൈൽ (40 മുതൽ 48 കിലോമീറ്റർ വരെ) വീതിയും ഉണ്ട്. കുക്ക് ഇടക്കടൽ അതിന്റെ വടക്കൻ അറ്റത്താണ്.

## അവലംബം

വർഗ്ഗം:കടലിടുക്കുകൾ
താനിയ ബ്രുഗുവേര

**ക്യൂബൻ പ്രതിഷ്ഠാപന കലാകാരിയാണ് താനിയ ബ്രുഗുവേര** (ജനനം : 1968) ന്യൂയോർക്കിലും ഹവാനയിലുമായി ജീവിക്കുന്ന താനിയ നിരവധി അന്തർദേശീയ കലാ പ്രദർശനങ്ങളിൽ പങ്കെടുത്തിട്ടുണ്ട്. മ്യൂസിയം ഓഫ് മോഡേൺ ആർട്ടും ബ്രോങ്സ് മ്യൂസിയം ഓഫ് ആർട്സും ഹവാന ദേശീയ മ്യൂസിയവും(മ്യൂസിയോ നാഷണൽ ദെ ബെല്ലാസ് ആർട്സ് ദെ ലാ ഹവാന) ഉൾപ്പെടെ നിരവധി കലാകേന്ദ്രങ്ങളിലെ സ്ഥിരം ശേഖരങ്ങളിൽ താനിയയുടെ സൃഷ്ടികളുണ്ട്. 

അധികാരവും അതിന്റെ നിയന്ത്രണത്തിന്റെ പ്രശ്നങ്ങളുമാണ് താനിയയുടെ രചനകളുടെ കേന്ദ്ര പ്രമേയം. ക്യൂബൻ ചരിത്രത്തിലെ നിരവധി സംഭവങ്ങളെ അവരുടെ രചനകൾ ചോദ്യം ചെയ്യുന്നുണ്ട്. അഭയാർത്ഥി പ്രശ്നങ്ങൾ ശ്രദ്ധയിൽ കൊണ്ടു വരുന്നതിനായി ബ്രുഗുവേര, 18 ഡിസംബർ 2011  ന് ഒരു പ്രചാരണപ്രവർത്തനം ആരഭിച്ചു.

## ജീവിതരേഖ
ഫിഡൽ കാസ്ട്രോ മന്ത്രി സഭയിലംഗമായിരുന്ന മിഗുവൽ ബ്രുഗേരാസിന്റെ മകളാണ്.

നയതന്ത്ര ഉദ്യോഗസ്ഥനായിരുന്ന അച്ഛനോടൊപ്പം പാരീസ് (1973–1974), ലെബനൺ (1974–1977), പനാമ (1977–1979)എന്നിവടങ്ങളിലായിരുന്നു ബാല്യം.

ഹവാനയിലെ ഇൻസ്റ്റിറ്റ്യുട്ടോ സുപ്പീരിയർ ദെ ആർട്ടിലും ചിക്കാഗോ ആർട്ട് ഇൻസ്റ്റിറ്റ്യൂട്ടിൽ നിന്നും കലാ ബിരുദങ്ങൾ നേടി. ലാറ്റിൻ അമേരിക്കയിലെ ആദ്യ പെർഫോമൻസ് കലാ പഠന കേന്ദ്രമായ കത്തേദ്ര ആർട് ദെ കണ്ടക്ടാ (ബിഹേവിയർ സ്കൂൾ) സ്ഥാപിച്ചു. .

ചിക്കാഗോ സർവകലാശാലയിൽ  2003 മുതൽ അസിസ്റ്റന്റ് പ്രൊഫസാറായും  വെനീസിലെ  ലുവാവ് സർവകലാശാലയിലെ വിസിറ്റിംഗ് പ്രൊഫസറുമാണ്. . ജനുവരി 2015 ൽ ക്യബൻ പോലീസ് ഇവരെ അറസ്റ്റ് ചെയ്തത് വലിയ പ്രതിഷേധത്തിനിടയാക്കി. താനിയയുടെ മോചനത്തിനായി ലോകമെമ്പാടുമുള്ള ആയിരത്തോളം കലാകാരന്മാർ ഒപ്പിട്ട കത്ത്   റൗൾ കാസ്ട്രോയ്ക്ക് അയച്ചിരുന്നു.

## വിമർശനം
ക്യൂബയിലെ രാഷ്ട്രീയ ഉന്നതരുമായുള്ള ബ്രുഗുവേരയുടെ ബന്ധമാണ് അന്താരാഷ്ട തലത്തിലെ നിയമനങ്ങൾക്കു പിന്നിലെന്ന് ആക്ഷേപമുയർന്നിരുന്നു.

## സൃഷ്ടികൾ
തനിയ ബ്രുഗുവേരയുടെ 1997 ലെ ദ ബർഡൻ ഓഫ് ഗിൽറ്റ് (El peso de la culpa) എന്ന അവതരണം, ക്യൂബയിലെ തദ്ദേശീയർ സ്പാനിഷ് അധിനിവേശക്കാർക്ക് അടിമയാകുന്നതിലും ഭേദം അഴുക്ക് മാത്രം ഭക്ഷിക്കാമെന്ന്  പ്രതിജ്ഞയെടുത്തത് സംബന്ധിച്ച കഥയാണ്.  അഴുക്ക് മാത്രം ഭക്ഷിക്കുമെന്നത് പ്രതിരോധത്തിന്റെ ആയുധമായാണ് താനിയ വ്യാഖ്യാനിക്കുന്നത്.   ഈ അവതരണത്തിൽ താനിയ നഗ്നയായി കഴുത്തിൽ തൂക്കിയിട്ട ഒരു ആടിന്റെ മൃതദേഹ അവശിഷ്ടവുമായി പ്രത്യക്ഷപ്പെടുന്നുണ്ട്. നാൽപത്തഞ്ച് മിനിറ്റോളം കണ്ണുനീരിനെ പ്രതിധീകരിച്ച് ഉപ്പും വെള്ളവും കുഴച്ച മണ്ണ് അവർ ഭക്ഷിക്കുകയും ചെയ്തു. 
## കൊച്ചി മുസിരിസ് ബിനാലെ 2018
ലഘുചിത്രം|താനിയ ബിനലെ അധികൃതർക്ക് എഴുതിയ കത്ത്
കൊച്ചി മുസിരിസ് ബിനാലെ 2018 ൽ പങ്കെടുക്കേണ്ടിയിരുന്ന താനിയയെ ക്യൂബയിലെ കലാ പ്രദർശനങ്ങൾക്ക് സർക്കാർ ഏർപ്പെടുത്തുന്ന ലൈസൻസ് സമ്പ്രദായത്തിനെതിരെ പ്രതിഷേധം സംഘടിപ്പിച്ചതിന്റെ പേരിൽ അറസ്റ്റ് ചെയ്തു. അവർ ബിനലെ അധികൃതർക്ക് എഴുതിയ കത്ത് വേദിയിൽ പ്രദർശിപ്പിച്ചിരുന്നു.  ‘അനീതി നിലനിൽക്കുന്നു. കാരണം, ഭൂതകാലത്തെ അനീതികൾ ചോദ്യം ചെയ്യപ്പെട്ടിരുന്നില്ല...’  ഈ വാക്കുകളോടെയാണ് കത്ത് അവസാനിക്കുന്നത്.
### അറസ്റ്റ്
 2014നും  2015 നും ഇടയിൽ മൂന്ന് തവണയോളം അറസ്റ്റ് ചെയ്യപ്പെട്ടു.  ക്യൂബയിലെ കലാ പ്രദർശനങ്ങൾക്ക് സർക്കാർ ഏർപ്പെടുത്തുന്ന ലൈസൻസ് സമ്പ്രദായത്തിനെതിരെ സമരത്തിനൊരുങ്ങി 2018 ൽ തടവിലായി.  താനിയ ബ്രുഗുവേര ഉൾപ്പെടെ മൂന്നു പേരാണ് ലൈസൻസ് സമ്ബ്രദായത്തിനെതിരെ പ്രതിഷേധം സംഘടിപ്പിക്കാനിരുന്നതിന്  തടവിലായത്. അറസ്റ്റ് ചെയ്ത് 24 മണിക്കൂറിനകം വിട്ടയച്ചെങ്കിലും പിടികൂടുകയായിരുന്നു.

## അവലംബം

വർഗ്ഗം:1968-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ക്യൂബൻ കലാകാരന്മാർ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:കൊച്ചി-മുസിരിസ് ബിനാലെ 2018
വിജയ് ലക്ഷ്മി സാധോ

**ഡോ. വിജയലക്ഷ്മി സാധോ** (ജനനം: നവംബർ 13, 1959) ഒരു ഇന്ത്യൻ സാമൂഹിക പ്രവർത്തകയും രാഷ്ട്രീയ പ്രവർത്തകയും ഇന്ത്യൻ നാഷണൽ കോൺഗ്രസിന്റെ മദ്ധ്യപ്രദേശിൽനിന്നുള്ള മുൻ രാജ്യസഭാംഗവുമായിരുന്നു.

## ആദ്യകാല ജീവിതം
1955 നവംബർ 13 ന് മധ്യപ്രദേശിലെ ഖാർഗോൺ ജില്ലയിലെ മണ്ഡലേശ്വറിലാണ് വിജയ് ലക്ഷ്മി സാധോ ജനിച്ചത്. ഭോപ്പാലിലെ ഗാന്ധി മെഡിക്കൽ കോളേജിൽ നിന്ന് അവർ എം.ബി.ബി.എസ്. നേടിയിട്ടുണ്ട്.

## കരിയർ
1985 മുതൽ 1992 വരെ സാധോ ഇന്ത്യൻ യൂത്ത് കോൺഗ്രസ്, മധ്യപ്രദേശിന്റെ ജനറൽ സെക്രട്ടറിയായിരുന്നു. 1985 മുതൽ 1989 വരെ മധ്യപ്രദേശ് നിയമസഭയിൽ അംഗമായിരുന്നു. പബ്ലിക് അക്കൗണ്ട്‌സ് കമ്മിറ്റി, വനിതാ ശിശുക്ഷേമ കമ്മിറ്റി, എസ്‌സി, എസ്ടി, മറ്റ് പിന്നോക്ക വിഭാഗ ക്ഷേമ കമ്മിറ്റി എന്നിവയിൽ അവർ അംഗമായിരുന്നു. 1989 മുതൽ 1990 വരെ അവർ പാർലമെന്ററി സെക്രട്ടറിയായി സേവനമനുഷ്ഠിച്ചു. 1993 മുതൽ 1998 വരെ മധ്യപ്രദേശ് സർക്കാരിന്റെ പൊതുജനാരോഗ്യ, കുടുംബക്ഷേമ വകുപ്പിലും ജയിൽ വകുപ്പിലും അംഗമായിരുന്നു. 1985 മുതൽ 2018 വരെ അവർ 5 തവണ മധ്യപ്രദേശ് നിയമസഭയിലേക്ക് തിരഞ്ഞെടുക്കപ്പെട്ടു. 1990 ലും 2003 ലും അവർ തിരഞ്ഞെടുപ്പിൽ പരാജയപ്പെട്ടു. 2013 ൽ അവർ രാജ്യസഭയിലേക്ക് തിരഞ്ഞെടുക്കപ്പെട്ടതിനാൽ തിരഞ്ഞെടുപ്പിൽ മത്സരിച്ചില്ല.

## അവലംബങ്ങൾ

## ബാഹ്യ ലിങ്കുകൾ

വർഗ്ഗം:മധ്യപ്രദേശിൽ നിന്നും രാജ്യസഭയിൽ അംഗമായവർ
വർഗ്ഗം:ജീവിച്ചിരിക്കുന്നവർ
വർഗ്ഗം:1959-ൽ ജനിച്ചവർ
അലോക് അഗർവാൾ

എഎപി സംസ്ഥാന കൺവീനറും ദേശീയ എക്സിക്യൂട്ടീവ് കമ്മിറ്റിയംഗവും. നർമ്മദ ബച്ചാവോ ആന്ദോളൻറെ മുന്നണി പോരാളികളിലൊരാൾ എന്ന നിലയിൽ സ്വീകാര്യൻ. 

## അവലംബങ്ങൾ

വർഗ്ഗം:മധ്യപ്രദേശ്
സി.പി. ജോഷി

മുൻ കേന്ദ്രമന്ത്രി, സംസ്ഥാനത്തെ കോൺഗ്രസിൻറെ പ്രബല നേതാക്കളിലൊരാൾ. 2009ൽ ലോക്സഭയിലേക്കുള്ള കന്നിജയത്തിൽ‌ തന്നെ കേന്ദ്രമന്ത്രിയായി. 2009–14 കാലഘട്ടത്തിൽ മർമ്മ പ്രധാനമായ പല വകുപ്പുകളും കൈകാര്യം ചെയ്തു. 2003ൽ സംസ്ഥാന കോൺഗ്രസ് അധ്യക്ഷനായി നിയോഗിതനായ ജോഷി 2008ൽ പാർട്ടിയെ അധികാരത്തിലെത്തിക്കുന്നതിൽ നിർണായക പങ്കുവഹിച്ചു. എന്നാൽ കേവലം ഒരു വോട്ടിന് ആ തിരഞ്ഞെടുപ്പിൽ പരാജിതനായി. ഇന്ത്യൻ തിരഞ്ഞെടുപ്പു ചരിത്രത്തിൽ ഒരു വോട്ടിനു തോൽക്കുന്ന രണ്ടാമനായി മാറി ഇതോടെ ജോഷി. 

## അവലംബങ്ങൾ
മാനവേന്ദ്ര സിങ്

ബിജെപിയുടെ മുതിർന്ന നേതാക്കളിലൊരാളായ ജസ്വന്ത് സിങിൻറെ മകൻ. രജപുത്രർക്കിടയിൽ ഏറെ സ്വാധീനമുള്ള നേതാക്കളിലൊരാൾ എന്നത് ഝാൽറാപാഠനിൽ മാനവേന്ദ്ര സിങിന് മുതൽക്കൂട്ടാകുമെന്നാണ് കോൺഗ്രസിൻറെ വിലയിരുത്തൽ. ബിജെപി ടിക്കറ്റിൽ കഴിഞ്ഞ നിയമസഭ തിരഞ്ഞെടുപ്പിൽ മത്സരിച്ച് എംഎൽഎയായ മാനവേന്ദ്രസിങ് അടുത്തിടെയാണ് ബിജെപി വിട്ട് കോൺഗ്രസ് പാളയത്തിലെത്തിയത്. 

## അവലംബങ്ങൾ
ഗുലാബ് ചന്ദ് കടാരിയ

2024 മുതൽ പഞ്ചാബ്-ചണ്ഡിഗഢ് ഗവർണറായി തുടരുന്ന രാജസ്ഥാനിൽ നിന്നുള്ള മുതിർന്ന ബി.ജെ.പി നേതാവാണ്
** ഗുലാബ്ചന്ദ് കടാരിയ.( ജനനം: 13 ഒക്ടോബർ 1944) **
2023 മുതൽ 2024 വരെ ആസ്സാം ഗവർണർ,
ഒൻപത് തവണ രാജസ്ഥാൻ നിയമസഭാംഗം, മൂന്നു തവണ സംസ്ഥാന കാബിനറ്റ് വകുപ്പ് മന്ത്രി, രണ്ട് തവണ നിയമസഭയിലെ പ്രതിപക്ഷ നേതാവ്, ഒരു തവണ ലോക്സഭാംഗം, ബി.ജെ.പി സംസ്ഥാന അധ്യക്ഷൻ, ബി.ജെ.പി ദേശീയ പ്രവർത്തക സമിതി അംഗം എന്നീ നിലകളിലും പ്രവർത്തിച്ചിട്ടുണ്ട്.

## ജീവിതരേഖ
രാജസ്ഥാനിലെ രജ്പുത്താനയിലെ രജസ്മൗണ്ടിൽ ഹുക്മി ചന്ദ് കടാരിയയുടേയും ലാഹരിഭായിയുടേയും മകനായി 1944 ഒക്ടോബർ 13ന്‌ ജനനം.
പ്രാഥമിക വിദ്യാഭ്യാസത്തിന് ശേഷം
സുഖന്ദ യൂണിവേഴ്സിറ്റിയിൽ നിന്ന് പി.ജിയും നിയമബിരുദവും നേടി.
അധ്യാപകനായാണ് ഔദ്യോഗിക ജീവിതമാരംഭിച്ചത്.

## രാഷ്ട്രീയ ജീവിതം

1960-ൽ ആർ.എസ്.എസ് അംഗമായതോടെയാണ് രാഷ്ട്രീയത്തിലെത്തുന്നത്.
ആദ്യം ജനതാ പാർട്ടിയിലും പിന്നീട്
ജനതാ പാർട്ടി പലതായി പിളർന്നപ്പോൾ
ബി.ജെ.പിയിലും അംഗമായി.
യുവമോർച്ചയിലൂടെ ബി.ജെ.പി നേതൃനിരയിലെത്തി. ഒൻപത് തവണ നിയമസഭാംഗമായും മൂന്നു തവണ സംസ്ഥാന കാബിനറ്റ് വകുപ്പ് മന്ത്രിയായും ഒരു തവണ ലോക്സഭാംഗമായും പ്രവർത്തിച്ച കടാരിയ 2023 മുതൽ
2024 വരെ ആസ്സാം ഗവർണറായിരുന്നു. നിലവിൽ 2024 മുതൽ പഞ്ചാബ് ചണ്ഡിഗഢ് ഗവർണർറായി തുടരുന്നു.

** പ്രധാന പദവികളിൽ **
* 2024-തുടരുന്നു : പഞ്ചാബ്-ചണ്ഡിഗഢ് ഗവർണർ
* 2023-2024 : ആസ്സാം ഗവർണർ
* 2019-2023 : നിയമസഭയിലെ പ്രതിപക്ഷ നേതാവ്
* 2018-2023 : നിയമസഭാംഗം, ഉദയ്പ്പൂർ
* 2014-2018 : സംസ്ഥാന ആഭ്യന്തര വകുപ്പ് മന്ത്രി
* 2013 : നിയമസഭയിലെ പ്രതിപക്ഷ നേതാവ്
* 2013 : നിയമസഭാംഗം, ഉദയ്പ്പൂർ
* 2008 : നിയമസഭാംഗം, ഉദയ്പ്പൂർ
* 2004-2008 : സംസ്ഥാന ആഭ്യന്തര വകുപ്പ് മന്ത്രി
* 2003 : നിയമസഭാംഗം, ഉദയ്പ്പൂർ
* 1999-2000 : ബി.ജെ.പി, സംസ്ഥാന പ്രസിഡന്റ്
* 1998 : നിയമസഭാംഗം, ബന്ദ്രി സദ്രി
* 1993 : നിയമസഭാംഗം, ബന്ദ്രി സദ്രി
* 1986-1993 : ബി.ജെ.പി, സംസ്ഥാന ജനറൽ സെക്രട്ടറി
* 1980-1985 : ബി.ജെ.പി, സംസ്ഥാന സെക്രട്ടറി
* 1980 : നിയമസഭാംഗം, ഉദയ്പ്പൂർ
* 1977-1980 : യുവമോർച്ച, സംസ്ഥാന വൈസ് പ്രസിഡന്റ്, ജനറൽ സെക്രട്ടറി
* 1977 : നിയമസഭാംഗം, ഉദയ്പ്പൂർ
* 1975-1977 : എ.ബി.വി.പി, സംസ്ഥാന സെക്രട്ടറി
* 1971-1977 : ആർ.എസ്.എസ്, നഗർ കാര്യവാഹ്
* 1961-1977 : ആർ.എസ്.എസ്, കാര്യകർത്ത
* 1960 : ആർ.എസ്.എസ് അംഗം

## അവലംബങ്ങൾ

വർഗ്ഗം:ആസാം ഗവർണർമാർ
വർഗ്ഗം:ഒൻപതാം ലോക്‌സഭയിലെ അംഗങ്ങൾ
വർഗ്ഗം:രാജസ്ഥാനിൽ നിന്നുമുള്ള രാഷ്ട്രീയപ്രവർത്തകർ
റാവു രാജേന്ദ്ര സിങ്

രാജസ്ഥാന്റെ മുൻ ഡെപ്യൂട്ടി സ്പീക്കർ. ബിജെപിയുടെ ശക്തരായ നേതാക്കളിലൊരാൾ. 

## അവലംബങ്ങൾ

വർഗ്ഗം:രാജസ്ഥാനിൽ നിന്നുമുള്ള രാഷ്ട്രീയപ്രവർത്തകർ
രാജേന്ദ്ര റാഥോർ

ശക്തരായ രജപുത്ര നേതാക്കളിലൊരാൾ. ആറു തവണ എംഎൽഎ. നിലവിലെ പാർലമെൻററി കാര്യ മന്ത്രി. വസുന്ധരരാജ്യെ സർക്കാരിലെ രണ്ടാമൻ എന്നു വിലയിരുത്തപ്പെട്ടിരുന്ന നേതാവ്, മദ്യ കള്ളക്കടത്തുകാരൻ ദാരാ സിങിൻറെ വ്യാജ ഏറ്റുമുട്ടൽ കൊലപാതകവുമായി ബന്ധപ്പെട്ട് 2016ൽ അറസ്റ്റിലായെങ്കിലും സുപ്രീംകോടതി കുറ്റവിമുക്തനാക്കി. മുൻ എംഎൽഎ ഹാജി മഖ്ബൂൽ മണ്ഡേലിയയാണ് ചുരുവിൽ ഇത്തവണ റാഥോറിനെതിരെ കോൺഗ്രസ് സ്ഥാനാർഥിയായി രംഗത്ത്. 

## അവലംബങ്ങൾ

വർഗ്ഗം:രാജസ്ഥാനിൽ നിന്നുമുള്ള രാഷ്ട്രീയപ്രവർത്തകർ
മദൻ ദിലാവർ

ദലിത് വിഭാഗത്തിൽപ്പെട്ട നേതാവ്. മുൻ സംസ്ഥാന മന്ത്രി. ആർഎസ്എസിൻറെ ശക്തമായ പിന്തുണയുള്ള ദിലാവർ പത്തുവർഷത്തെ നീണ്ട ഇടവേളക്കു ശേഷമാണ് തിരഞ്ഞെടുപ്പ് ഗോദയിൽ തിരിച്ചെത്തുന്നത്. വസുന്ധരരാജെ സിന്ധ്യയുമായി കടുത്ത ഭിന്നത പുലർത്തുന്നതാണ് മുൻ തിരഞ്ഞെടുപ്പുകളിൽ ടിക്കറ്റ് നിഷേധിക്കപ്പെടാൻ കാരണമായത്.

## അവലംബങ്ങൾ

വർഗ്ഗം:രാജസ്ഥാനിൽ നിന്നുമുള്ള രാഷ്ട്രീയപ്രവർത്തകർ
അരുൺ ചതുർവേദി

മുൻ സാമൂഹികക്ഷേമ വകുപ്പു മന്ത്രി, രാജസ്ഥാൻ ഹൈക്കോടതിയിലെ അഭിഭാഷകൻ. സിവിൽ ലൈൻസിൽ കോൺഗ്രസ് സ്ഥാനാർഥി പ്രതാപ് സിങ് കച്ചാരിയവാസിനെ തോല്പിച്ച് 2013-ൽ എം.എൽ.എ. ആയി .
## അവലംബങ്ങൾ

വർഗ്ഗം:രാജസ്ഥാനിൽ നിന്നുമുള്ള രാഷ്ട്രീയപ്രവർത്തകർ
കെ.ടി. രാമ റാവു

ചന്ദ്രശേഖര റാവുവിൻറെ മകനും തെലങ്കാന ഐടി മന്ത്രിയും തെലുങ്കാന രാഷ്ട്ര സമിതി പാർട്ടിയുടെ മുതിർന്ന നേതാവുമാണ് കെ.ട്.ആർ. എന്ന ചുരുക്കപേരിലറിയപ്പെടുന്ന കെ.ടി. രാമ റാവു.

## അവലംബങ്ങൾ

വർഗ്ഗം:തെലങ്കാനയിലെ രാഷ്ട്രീയപ്രവർത്തകർ
രാമേശ്വർ ലാൽ ദുഡി

രാജസ്ഥാൻ നിയമസഭയിലെ പ്രതിപക്ഷ നേതാവാണ് **രാമേശ്വർ ലാൽ ദുഡി**. നോഖയിൽ നിന്നും നിയമസഭയിലേക്കുള്ള കന്നി അങ്കത്തിൽ തന്നെ കഴിഞ്ഞ തവണ ജേതാവായി. നേരത്തെ ബിക്കാനേർ മണ്ഡലത്തെ ലോക്സഭയിൽ പ്രതിനിധീകരിച്ചിരുന്നു. 

## അവലംബങ്ങൾ

വർഗ്ഗം:രാജസ്ഥാനിൽ നിന്നുമുള്ള രാഷ്ട്രീയപ്രവർത്തകർ
കുമിളകൾ (ചിത്രകല)

പിയേഴ്സ് സോപ്പിന്റെ പരസ്യങ്ങളിൽ പല തലമുറകളായി ഉപയോഗിച്ചിരുന്ന സർ ജോൺ എവെറെറ്റ് മില്ലെയ്സ് വരച്ച ഒരു പരസ്യചിത്രമാണ് **കുമിളകൾ**. ഈ ചിത്രം ആദ്യം **ഒരു കുട്ടിയുടെ ലോകം** എന്നു പേരിട്ടിരുന്നു.  മില്ലെയ്സിന്റെ കാലത്ത് ഈ ചിത്രം കലയും പരസ്യവും തമ്മിലുള്ള ബന്ധത്തെക്കുറിച്ച് വ്യാപകമായ ചർച്ചകൾക്ക് വഴിവച്ചു.

## പെയിൻറിംഗ്

മില്ലെയ്സിൻറെ പിൽക്കാല വർഷങ്ങളിൽ പ്രസിദ്ധമായ നിരവധി ബാലചിത്രങ്ങളിൽ ഒന്നായിരുന്നു ഈ ചിത്രം. അദ്ദേഹത്തിൻറെ അഞ്ചു വയസ്സുകാരനായ കൊച്ചുമകന്റെ (വില്യം ജെയിംസ് (റോയൽ നേവി ഉദ്യോഗസ്ഥൻ 1881)) മാതൃകയിൽ വാനിറ്റാസ് ചിത്രവിധാനത്തിന്റെ പാരമ്പര്യത്തിൽ പതിനേഴാം നൂറ്റാണ്ടിലെ ഡച്ച് മുൻഗാമികളെ അടിസ്ഥാനമാക്കിയായിരുന്നു ഇത് നിർമ്മിച്ചത്. തലയോട്ടികൾക്കും മരണത്തിന്റെ മറ്റ് അടയാളങ്ങൾക്കുമിടയിൽ കുമിളകൾ ഊതുന്ന ഇളംപ്രായമുളള ആൺകുട്ടികളെ ഇതിൽ ചിത്രീകരിക്കപ്പെടുന്നു. 

ഈ ചിത്രത്തിൽ സ്വർണ്ണ മുടിയുള്ള ഒരു ആൺകുട്ടി ഒരു കുമിളയിലേക്ക് നോക്കുന്നത് ചിത്രീകരിച്ചിരിക്കുന്നു. ഇത് ജീവിതത്തിന്റെ സൗന്ദര്യവും ദുർബലതയും പ്രതീകപ്പെടുത്തുന്നു. അവന്റെ ഒരു വശത്ത് ചട്ടിയിൽ വളരുന്ന ജീവിതത്തിന്റെ പ്രതീകമായ ഒരു ഇളം ചെടി, മറുവശത്ത്, മരണത്തിന്റെ പ്രതീകമായ ഒരു തകർന്ന കലം. ഇരുണ്ട പശ്ചാത്തലത്തിൽ അവൻ ശ്രദ്ധിക്കപ്പെടുന്നു. 

1886-ൽ ലണ്ടനിലെ ഗ്രോസ്വെനോർ ഗാലറിയിൽ എ ചൈൽഡ്സ് വേൾഡ് എന്ന പേരിൽ ഈ ചിത്രം ആദ്യമായി പ്രദർശിപ്പിച്ചു.

## അവലംബം

വർഗ്ഗം:കുട്ടികളുടെ ചിത്രങ്ങൾ
വർഗ്ഗം:കല
വർഗ്ഗം:ജോൺ എവററ്റ് മില്ലായിസ് വരച്ച ചിത്രങ്ങൾ
ടി. ഹരീഷ് റാവു

കെസിആർ മന്ത്രിസഭയിലെ ജലസേചന വകുപ്പു മന്ത്രിയായിരുന്നു ടി. ഹരീഷ് റാവു. ടിആർഎസിൻറെ തന്ത്രങ്ങൾ രൂപം നൽകുന്നതിലും പ്രധാനിയും പ്രധാന പ്രശ്നപരിഹാരകനുംകൂടിയായിരുന്ന അദ്ദേഹം.

## അവലംബങ്ങൾ

വർഗ്ഗം:തെലങ്കാനയിലെ രാഷ്ട്രീയപ്രവർത്തകർ
അക്ബറുദീൻ ഉവൈസി

ചന്ദ്രയാൻഗുട്ടയിൽ നിന്നും നിയമസഭയിലേക്ക് അഞ്ചാം അങ്കം. എംഐഎം പാർട്ടിയുടെ നിയമസഭ കക്ഷി നേതാവ്. വിവാദ പ്രസംഗകൻ. 

## അവലംബങ്ങൾ

വർഗ്ഗം:തെലങ്കാനയിലെ രാഷ്ട്രീയപ്രവർത്തകർ